Beta 24. januara 2021. 13:30\n„Turbulentno vreme obeleženo pandemijom i novi neočekivani proces, prevashodno brutalna manipulacija verskim osećanjima ljudi i uplitanje drugih država, presudno su doprineli da rezultat izbora bude ne samo ispod naših očekivanja, već iznenadjujući za veći deo javnosti“, rekao je Djukanović na Devetom vanrednom kongresu DPS.\nDjukanović, crnogorski predsednik i jedini kandidat za šefa DPS na današnjem Kongresu, rekao je da je „hibridni rat pred izbore kreiran sa strane i sa istih adresa“ kao i pre referenduma o nezavisnosti Crne Gore 2006. godine i parlamentarnih izbora 2016. godine.\n„Akteri ove hajdučije dodatno su usavršili svoj repertoar pritisaka kojima se ovog puta nismo uspeli odupreti. Falilo je snage i umeća da se dovoljno široko u domaćoj i inostranoj javnosti prepozna kakvom je udaru izložena Crna Gora“, kazao je Djukanović.\nOn je naveo da su „kalkulacije i povodljivost“ dovele do toga da je snaga DPS i njenih partnera manja za jedan mandat od tročlane koalicije medju kojima, kako je kazao, „dominira ona koja otvoreno služi interesima drugih država koje pokušavaju da svojataju Crnu Goru“.\n„Te države pokušavaju da menjaju gradjanski i sekularni karakter Crne Gore i vide je kao deo srpskog sveta, a globalno kao deo ruskog sveta“, dodao je Djukanović.\n„Udaljili ste se od velikosrpske politike koju je simbolizovao Slobodan Milošević, obnovili državnost, ali znali ste zašto vam je potrebna obnova. Ubistvom Zorana Djindjića izgubili ste partnera u Srbiji, ali vaši su odnosi sa svim zemljama u regionu dobri, uspešni, na istom tragu modernizacije društva. Postavili ste obnovu državnosti kao cilj, ali sa orijentacijom da očuvate antifašistički, multinacionalni, multiverski karakter Crne Gore i mislim da ste to u najvećoj meri uspevali. Okrenuli ste se Evropi, ušli u NATO“, rekla je Perović.


Blinken: Ruska kompanija da se ne mesa u situaciju u Maliju – Krstarica\nBlinken: Ruska kompanija da se ne mesa u situaciju u Maliju\nTanjug 20. novembra 2021. 19:41\nDAKAR – Američki državni sekretar Entoni Blinken upozorio je danas rusku kompaniju za koju kaže da ima veze sa Kremljom da se ne meša u napore usmerene na obnavljanje demokratije u zapadnoafričkoj državi Maliju.\nBlinken je rekao da bi bilo žalosno da Vagner grupa postane aktivna u Maliju, gde postoje planovi, koje podržava međunarodne zajednica, da se demokratski izabrana vlada dobije do aprila, preneo je AP.\n„Bilo bi posebno žalosno ako bi se spoljni akteri angažovali u tome da stvari budu još teže i komplikovanije“, rekao je Blinken, dodajući da posebno govori o Vagner grupi, koja je, kako tvrdi, rasporedila plaćenike u Siriju, Centralnoafričku Republiku i Libiju, izazivajući protest Zapada i drugih.\nGrupa Vagner, čiji je vlasnik, kako navodi AP, prisan prijatelj ruskog predsednika Vladimira Putina, zapadne vlade i eksperti UN optužuju za kršenje ljudskih prava u Centralnoafričkoj Republici i umešanost u sukob u Libiji.\nRuski ministar spoljnih poslova Sergej Lavrov rekao je da kompanija ima legitimno pravo da bude u Maliju, jer ju je pozvala prelazna vlada i istakao da ruska vlada nije umešana.


Posrednička "trojka" Kontakt grupe posetiće Beograd i Prištinu\nPosrednička "trojka" Kontakt grupe posetiće Beograd i Prištinu u ponedeljak kako bi dve strane upoznala s osnovnim delovima izveštaja koji treba da bude podnet 10. decembra generalnom sekretaru UN Ban Ki Munu. Predstavnici EU, SAD i Rusije Volfgang Išinger, Frenk Vizner i Aleksandar Bocan-Harčenko dolaze u Beograd i Prištinu nakon neuspeha dve strane da postignu sporazum o budućem statusu Kosova.\n"Trojka" će najpre u Beogradu, razgovarati sa srpskim zvaničnicima, a potom će otputovati u Prištinu.\nNa tim sastancima dve strane treba da budu upoznate s osnovnim delovima izveštaja, nakon čega će 9. decembra u Beču dokument biti predstavljen svim članicama Kontakt grupe za Kosovo (SAD, Rusija, Nemačka, Velika Britanija, Francuska i Italija). Kontakt grupa će zatim 10. decembra podneti izveštaj generalnom sekretaru UN Ban Ki Munu o rezultatima dosadašnjih pregovora, a 19. decembra u Savetu bezbednosti UN bi trebalo da bude održana rasprava o Kosovu.\nMinistar za Kosovo i Metohiju Slobodan Samardžić izjavio je da očekuje da će posrednička "trojka" državnom timu Srbije predstaviti "samo okvir" izveštaja za generalnog sekeretara UN o pregovorima o statusu Kosova i da će o njegovoj sadržini još moći da se razgovara. On je rekao da izveštaj ide dalje generalnom sekretaru UN koji nema velike nadležnosti u njegovom korišćenju, već treba da ga prosledi Savetu bezbednosti, gde će 19. decembra biti održana glavna rasprava.\nNa sednici SB Srbiju će predstavljati premijer Vojislav Koštunica i ministar spoljnih poslova Vuk Jeremić. Samardžić je naveo da je stvorena atmosfera da će do 10. decembra posrednička "trojka" završiti mandat, dodajući da bi "bilo krajnje normalno da se pregovori nastave". Samardžić je istakao da misija EU ne može zameniti UNMIK na Kosovu bez potvrde SB UN, i isključio mogućnost dolaska misije EU samo na osnovu eventualnog sporazuma sa Srbijom.\n"Dolazak misije bez potvrde SB zapravo bi značilo kršenje Rezolucije 1244, a Beograd ne može da učestvuje u kršenju rezolucije koja mu garantuje suverenost i teritorijalni integritet", precizirao je Samardžić.


RTCG - Radio Televizija Crne Gore - Nacionalni javni servis :: Svijet :: Putin zabranio stranim bankama da otvaraju filijale / print=true\n15. 03. 2013. 11:48 >> 11:39 0\nPutin zabranio stranim bankama da otvaraju filijale\nPredsjednik Rusije Vladimir Putin potpisao je zakon koji zabranjuje stranim bankama da otvaraju filijale u Rusiji, objavljeno je na sajtu Kremlja.\nZakonom je predviđa da strane finansijske organizacije u Rusiji mogu da rade samo preko svojih kćerki firmi i pretstavništava, prenosi Biznis.ba.\nZabrana je posljedica nemogućnosti ruskih regulatornih organa da sprovode nadzor nad filijalama stranih banaka, jer način njihovog funkcionisanja ne spada pod jurisdikciju Rusije.\nSlična specifikacija djelatnosti filijala stranih banaka u uslovima članstva Rusije u Svjetskoj trgovinskoj organizaciji (STO) može negativno da se odrazi na konkurentnost ruskih finansijskih institucija.\nZbog toga Vlada smatra da je prerano za osnivanje filijala stranih banaka.\nZabrana je već na snazi, jer nijedna filijala nije registrovana, tako da je potpisivanje zakona samo potvrda postojećeg stanja.\nIstovremeno, kćerke firme stranih banaka aktivno posluju na ruskom tržištu.\nMeđu deset najvećih ruskih kreditnih organizacija spadaju Unikredit banka, koja pripada italijanskoj grupi Unikredit, a aktivna je i Rajfajzen /Raiffeisen/ banka, kao ćerka firma istoimene austrijske banke.


Stiže novi sistem plaćanja u Srbiju: Na kasu samo s mobilnim telefonom - Glas Srpske\nBEOGRAD - Građani Srbije uskoro će moći među prvima u Evropi da plate robu skenirajući pametnim telefonima kju-ar kod sa proizvoda.\nOvo je posebno važno za trgovce, koji će na ovaj način istog trenutka dobiti novac za prodatu robu, umjesto da čekaju po nekoliko dana, kako je to inače slučaj kada se plaćanje obavlja karticama, saopštili su iz Narodne banke Srbije.\nŠirenjem novih usluga u oblasti e-plaćanja smanjuje se količina keša u opticaju, što je praksa u brojnim razvijenim zemljama svijeta. Za lidera kada je riječ o tom pitanju smatra se Švedska, koja je zacrtala plan da do 2023. godine postane društvo skoro bez gotovine.\n- Svako unapređenje poslovanja i savremeniji način plaćanja je dobra vest. Problem je jedino pismenost stanovništva, koja je kod nas niska, naša deca ni u školi ne uče ništa o tome, mnoga mesta nemaju dodira sa novim tehnologijama. NBS treba da se pobrine da to sistemski bude dobro uređeno. Građani koji se već snalaze sa novim tehnologijama ovaj način plaćanja će preuzeti odmah, jer je sve brže i kontrola troškova je lagana, oni koji se u tome ne snalaze normalno da će se u početku ustručavati - rekao je Milan Kovačević, ekonomski analitičar.\nU NBS kažu da je pri kraju cijeli postupak instalacije ovakvog načina plaćanja.\nKada je riječ o bezbjednosti ovog tipa plaćanja, ustanovljena su pravila šta tačno treba da sadrži kju-ar kod i cijeli sistem oslanja se na iskustva, praksu, domaće i međunarodne zakone. Svakoj državi je u interesu da ima što manje gotovine, jer upotreba keša, osim rizika da bude ukraden, zahtijeva skupe procedure čuvanja, transporta i skladištenja.


Drugi povratak u srpsku književnu stvarnost\nRatni dnevnici Stanislava Krakova: Drugi povratak u srpsku književnu stvarnost\nPremda je bio jedan od najkvalitetnijih, najautentičnijih i najbitnijih srpskih pisaca međuratnog perioda – u rangu sa Rastkom Petrovićem, Milošem Crnjanskim, Ivom Andrićem, Dragišom Vasićem i nekolicinom drugih – karijera Stanislava Krakova bila je daleko od idilične. Nakon što je proveo mladost kao oficir, boreći se u svim ratovima koje je njegova domovina vodila od 1912. do 1918. godine, on je početkom 1920-ih godina doneo savremenoj prozi dva romana. Prvi od njih, Kroz buru, bio je tek delimično uspešan, a njegov potencijal nije bio kraja realizovan, dok je drugi, Krila, ostao upamćen kao jedan od najboljih romana tog perioda, ali i cele srpske književnosti XX veka. Međutim, nakon ova dva dela, dvadesetak pripovedaka objavljenih u periodici, kao i veći broj putopisnih tekstova, Krakov se povlači iz književnosti.\nKasnije, nakon Drugog svetskog rata, on dospeva na listu ideološki nepodobnih pisaca i njegovo delo postaje potpuno ignorisano i izopšteno. Taj tretman traje skoro do kraja veka, odnosno do početka 1990-ih kada Gojko Tešić priređuje njegova dela i ponovo štampa pomenuta dva romana, ali i rekonstruiše zbirku pripovedaka Crveni pjero i druge novele. Kasnije se pojavljuju i drugi njegovi prozni i putopisni naslovi, kao i memoarsko štivo Život čoveka na Balkanu, ali projekat koji bi podrazumevao publikovanje sabranih dela ovog autora nikada nije realizovan. Pre nekoliko godina se Krakovu posvetio Mirko Demić, priredivši prvo zbornik naučnih i esejističkih radova Stanislav Krakov: avangarda, margina, nasleđe (2015), a potom i dva toma putopisa i ratne dnevnike ovog stvaraoca. Ovim se stiže do nove etape u recepciji Krakova, i nastupa njegov svojevrsni ponovni povratak u srpsku književnu stvarnost.\nKrakovljevi ratni dnevnici pokrivaju period njegovog učešća u Balkanskim ratovima i Prvom svetskom ratu od 1912. do 1916. godine, mada je, nažalost, rukopis dnevnika iz jedne od tih presudnih godina srpske istorije, 1914, izgubljen. Ipak, ovi dnevnici do sada nisu bili dostupni širem krugu čitalaca – sem nekoliko publikovanih odeljaka u periodici – već su se čuvali u fondovima Narodne biblioteke Srbije, i stoga je vrednost ovog izdanja za poštovaoce i istraživače Krakova ogromna. Najbitniji aspekt ovih dnevnika je autentično sećanje na ratne dane jednog profesionalnog vojnog lica koji se još uvek nije posvetio pisanju kao profesiji, iako je afinitet prema književnom oblikovanju sopstvenih iskustava više no evidentan.\nKrakov – i vojnik i pisac\nU mnogobrojnim epizodama ovih dnevničkih beleški prepoznaju se intertekstualne veze sa proznim delima Krakova, kao i sa memoarima Život čoveka na Balkanu, toliko da je jasno da su određeni delovi dnevnika predstavljali predložak za pojedine segmente tih naslova. Iz tog razloga je pri ozbiljnoj analizi Krakovljevog stvaralaštva neophodno konsultovati ove dnevnike i pristupiti komparativnoj analizi njegovog dnevničkog i proznog pisanja. Sa jedne strane se posvećujući sebi kao jedinki koja se nalazi u vrtlogu istorije i ne može da promeni okolnosti koje su je snašle, a sa druge posmatrajući zajednicu ljudi u kojoj provodi vreme – bilo da se radi o vojsci, civilima ili slučajno skupljenoj grupi neznanaca – Krakov pokušava da posmatra sopstvenu stvarnost i ratove iz dva ugla, odnosno iz mikro i makro pozicije. Nešto slično se, naravno, javlja kao poetički princip u njegovim delima, ali je suština njegovih dnevničkih zapisa jedna ogoljena i potentna slika ratne svakodnevnice koja je, premda ni na koji način ulepšana, i dalje privlačna, intrigantna i zavodljiva.\nOn progovara o najcrnjim danima svog života, najgorim zverstvima kojima svedoči, najvećim transformacijama ljudi koje posmatra, i tako raste u objektivnog hroničara svog sopstvenog istorijskog trenutka. Ovi dnevnici dokumentuju različite pozicije koje je srpski narod imao između 1912. i 1916. godine, od odbrane domovine do povlačenje preko Albanije, zbog čega i jesu publikovani u ediciji „Srbija 1914–1918“ Prometeja i RTS-a, koju na ovaj način obogaćuju.\nIako je veći deo svog života proveo kao marginalizovan pisac, Stanislav Krakov je i dalje jedan od najbitnijih međuratnih srpskih pisaca – vredi se setiti i stava Rastka Petrovića o njemu: „Stanislav Krakov je video rat. Više nego ijedan drugi naš ili strani pisac. To je bio jedan mladi čovek koji je skoro odrastao u ratu. […] On u to doba ne samo da je video čoveka kako umire kraj njega već je i sam imao da vodi ljude tamo gde je svakoga časa smrt.”– zbog čega su ova tri izdanja vredna i preko potrebna. Mada je njegova recepcija danas, čini se, bolja no ikad – pored ponovljenih izdanja njegovih romana i memoara, Krakov je često predmet akademskih istraživanja, eseja, ogleda i naučnih radova – ona neće biti potpuna dok se ne pojave sabrana dela ovog autora. No, dok se to ne desi, dva toma njegovih putopisa i njegovi dnevnici iz ratova predstavljaju poslasticu koji su čitaoci Krakova dugo čekali.\nAutor teksta: Dragan Babić\nTekst preuzet iz časopisa Književni magazin broj 219–222 / septembar–decembar 2019. godine


Evropska komisija poslala izvještaj Srbiji, imaju veliki broj primjedbi | Krupljani.BA\nSrbija mora ubrzati reforme na području nezavisnosti pravosuđa, slobode izražavanja, sprječavanja korupcije i borbe protiv organiziranog kriminala, poruke su Evropske komisije (EK) u drugom ovogodišnjem izvještaju o stanju vladavine prava u Srbiji.\nPozivajući se na uvid u izvještaj EK-a, koji je prošle sedmice upućeno zemljama članicama, Radio-televizija Srbije (RTS) navodi da je “Srbija postigla napredak u zakonodavnim i institucionalnim reformama, ali se u drugima suočava s ozbiljnim kašnjenjima“.\nEvropska komisija dvaput godišnje izvještava zemlje članice o napretku u poglavljima 23 i 24, a ti izvještaji, kako navodi RTS, “imaju odlučujuću ulogu u odlukama o otvaranju novih pregovaračkih poglavlja”.\nEK u izvještaju navodi da je u Srbiji najavljena reforma pravosuđa, ali se na nju i dalje čeka, dok “ozbiljno kasne” koordiniranje protukorupcijskih politika, izmjene Zakona o finansiranju političkih aktivnosti te Zakona o slobodnom pristupu informacijama od javnog interesa.\nVlada je u novembru 2018. podnijela inicijativu Narodnoj skupštini za izmjenu Ustava, a EK navodi kako se glasanje očekuje “poslije parlamentarnih izbora na proljeće 2020. godine”.\nU iščekivanju ustavnih promjena EK ocjenjuje da “sadašnji ustavni i zakonski okvir i dalje ostavlja prostor za neprimjeren politički utjecaj na pravosuđe”.\nKonstatira se kako “vladini dužnosnici, nekad i na najvišem nivou, nastavljaju javno komentirati tekuće istrage i sudske procese, kao i pojedinačne sudije i tužitelje”.\nU izvještaju je posebno istaknuta zabrinutost položajem novinara koji su izloženi prijetnjama, zastrašivanju i nasilju.\n“Slučajevi prijetnji, zastrašivanja i nasilja nad novinarima i dalje su zabrinjavajući, posebno na lokalnom nivou”, naglašava EK uz ocjenu kako je “politički i ekonomski utjecaj na medije i dalje razlog za zabrinutost”.\nU dijelu izvještaja o poglavlju 24 EK je ukazala na pozitivne korake u upravljanju granicama i migracijama u Srbiji, u borbi protiv kibernetičkog kriminala, trgovine ljudima, pranja novca, uz očekivanje da će sve to “pridonijeti boljem učinku u borbi protiv organiziranog kriminala” te aktivnijem pristupu u finansijskim istragama i oduzimanju protivzakonito stečene dobiti.\nU kontekstu novog izvještaja EK rasprava o otvaranju novih pregovaračkih poglavlja sa Srbijom počet će ove sedmice, na nivou radnih grupa za proširenje EU.\nSrbija trenutno ima četiri poglavlja tehnički spremna za otvaranje. Prema izvještaju RTS-a, diplomatski izvori u Bruxellesu ocjenjuju realnim da u decembru budu otvorena jedno ili dva poglavlja.\nNajbolje šanse za otvaranje daju se poglavlju 4 o slobodnom kretanju kapitala te poglavlju 2 o slobodnom kretanju radnika, dok su u proceduri odlučivanja i poglavlje 21 o transevropskim mrežama i poglavlje 14 o politici prometa.


Vesti online / Vesti / Svet / Serđo Matarela novi italijanski predsednik\nSerđo Matarela novi italijanski predsednik\nItalijanski poslanici izabrali su sudiju Ustavnog suda Serđa Matarelu za novog predsednika države, javlja britanski Bi-Bi-Si (BBC).\nNovi predsednik Italije: Serđo Matarela (73), sudija Ustavnog suda\nMatarela (73) osvojio je prostu većinu, odnosno 505 glasova i proglašen je pobednikom trećeg dana glasanja, iako svi glasovi nisu do kraja prebrojani.\nMatarela će na čelu države naslediti Đorđa Napolitana (89), koji je ranije ovog meseca podneo ostavku, navodeći kao razlog "znake umora".\nNovi predsednik je bio kandidat premijera Matea Rencija, koji ga je i nominovao za tu funkciju, koja u Italiji ima uglavnom ceremonijalni karakter, ali obuhvata ovlašćenja za postavljanje premijera.\nBBC podseća da predsednik Italije često mora da koristi to ovlašćenje, u zemlji u kojoj je politika veoma nestalna.\nNapolitano je imenovao pet premijera tokom svog osmoipogodišnjeg mandata.\nPredsednički izbori u Italiji\nSVET Dogovor postignut, ali se čeka predsednik\nSVET Medvedev: Odnos Rusije i EU je na komplikovanom nivou


Saniranje posledica ili novi početak? | Politika | DW | 22.07.2015\nSaniranje posledica ili novi početak?\nPoseta tri člana Predsedništva BiH je pre svega „saniranje posledica nakon incidenta koji je doživeo srpski premijer tokom boravka u Potočarima, ističe za DW Dragan Đukanović, potpredsednik Foruma za međunarodne odnose.\nAleksandar Vučić i Bakir Izetbegović, Beograd, 22.07.2015.\nNa osnovu pregleda tema i svega onoga što smo čuli od tri člana Predsedništva BiH i premijera Srbije Aleksandra Vučića, očito je da to samo gasi neku vrstu požara koji je izazvan 11. jula, ali ne doprinosi rešavanju brojnih i nagomilanih problema između dve zemlje“.\nEkonomija- najbezbolnija tema?\nUpravo stoga je i nakon susreta Dragana Čovića, Bakira Izetbegovića i Mladena Ivanića sa srpskim premijerom istaknuto da su privredne teme bile u prvom planu, i da se razgovaralo o saradnji u oblasti puteva, energetike i turizma. Međutim, Dragan Đukanović smatra da je teško održiva priča o ekonomskom determinizmu koji oblikuje odnose Srbije i Bosne i Hercegovine. „Mislim da je u ovom trenutku to bila neka najbezbolnija tačka za priču o unapređenju odnosa, ali suštinskog unapređenja odnosa neće biti bez političke volje da se reše preostali brojni otvoreni problemi. A to su pitanja sukcesije imovine bivše Jugoslavije, granična pitanja, status izbeglih i raseljenih lica, pronalaženje nestalih lica. Dakle, to su pitanja koja su vezana za skoriju prošlost i raspad Jugoslavije, i stoga ne bi zaista trebalo ulepšavati ni na koji način sve to ekonomskim temama već treba sagledati neophodnost da se problemi koje sam nabrojao suštinski reše“, navodi Dragan Đukanović.\nIstorija i dalje kroji odnose\nMislim da je važno da imamo ovakve posete, i da se sa vrha država šalju ovakve poruke regionu, ocenjuje za DW Maja Stojanović iz Građanske inicijative. Zato mislim da je ova poseta važan korak u dobrom pravcu, ali isto tako mislim da moramo da imamo doslednost u izgradnji poverenja i pomirenja izneđu BiH i Srbije. A mislim da ta doslednost ovog trenutka ne postoji u Srbiji, jer bi se ona pokazala da je u Beogradu odobrena akcija 7000 vezana za obeležavanje genocida u Srebrenici, i da je poslata poruka Ujedinjenim nacijama da Srbija podržava rezoluciju koja je spremana za usvajanje“.\nSvečani doček za visoku delgaciju BIH u Beogradu, Dragan Čović i Aleksandar Vučić22.07.2015.\nPoruka da bi neke stvari iz bliske prošlosti trebalo ostaviti istoričarima je dobra, ali mislim da su i oni koji je izgovaraju svesni da to nije moguće, kaže Maja Stojanović. Ne bismo mi imali ni posetu Srebrenici, ni sve ono što se dešavalo nakon toga, ni priče o 20 godina Dejtona, dakle sve te političke priče, da je sve to sazrelo da se ostavi istoriji i istoričarima. Ali, ključna poruka koju smo čuli nakon ove posete, a koja se na ovom nivou nije dugo čula, jeste da je stabilnost BiH važna i da je važan mir u regionu, ističe Maja Stojanović. Bilo bi dobro ukoliko bi se to desilo, ali s obzirom da svi narodi i države na Zapadnom Balkanu još uvek žive svoju nedavnu prošlost, mislim da to neće biti realno, smatra Dragan Đukanović. Ne mislim da će stoga neki objektivni istorijski sudovi da utiču na međusobne odnose.\n(Ne)doslednost regionalne politike\nČini mi se da je razumljivo zašto je premijer Vučić izložen kritikama, pre svega zbog odlaska u Potočare, a onda i zbog organizovanja današnjeg sastanka, kaže Maja Stojanović. Tu se na neki opet vraćamo na pitanje nedoslednosti srpske politike prema regionu, a ono je vidljivo i iz ponašanja medija koji su delimično u državnom vlasništvu. U njima imamo jake poruke koje prizivaju nestabilnost regiona, a mislim da je potrebno da se te poruke zaustave, i da se jasno kaže da je sadašnja politika Beograda prema BiH iskrena. A u ovom trenutku mislim da malo ko veruje da je iskrena, napominje Maja Stojanović.\nBeograd i referendum\nSrbija se sada mora baviti i pitanjem referenduma u Republici Srpskoj, i reklo bi se nakon prvih reagovanja državnog vrha da Beograd nije oduševljen tom idejom. „Beograd ne bi ni trebalo da se bavi tim pitanjem, ocenjuje Maja Stojanović. Prethodna vlast je imala daleko jače veze sa Republikom Srpkom, a sada je ona više načelna, i mislim da je ključno da se mnogo veći fokus stavi na komunikaciju sa Predsedništvom BiH. Stav Srbije da ostane iznad debate unutar BiH je ključan i što se time manje budemo bavili to će biti bolje za stabilnost u regionu“. Dragan Đukanović kaže da je apsolutno jasno da Beograd nije oduševljen idejom o referendumu o sudu i tužilaštvu BiH. Postoji određeni konstruktivan uticaj zvaničnog Beograda na Banjaluku da dođe do revidiranja te odluke. Zato se nadam da će u skorije vreme i doći do takvog epiloga, i ne očekujem održavanje navedenog referenduma“, zaključuje Đukanović.\nKljučne reči Vucic, BiH, Bakir Iztebegovic, Srbija, politika\nTrajni link https://p.dw.com/p/1G2gs


Nedelja, 7. maj 2000.\n06. May 2000 18:35 (GMT+01:00)\nDogovor Vlade i Sindikata Srbije\nUgalj po starim cenama za 120.000 domaćinstava\nBEOGRAD - Proizvođačke cene uglja ostaju na prošlogodišnjem nivou, odlučila je na sednici u petak Vlada Srbije, a to znači da će po takvim cenama ugalj moći da nabavljaju sindikalne organizacije, udruženja penzionera i invalida rada, zdravstvene, socijalne i prosvetne i druge državne ustanove, industrija i toplane.\nU Vladi Srbije je ovim povodom potpisan Ugovor između Saveza sindikata Srbije i JP "Elektroprivreda Srbije" o prodaji uglja za široku potrošnju. Ovim ugovorom obezbeđuje se prodaja uglja članovima Sindikata po cenama od prošle godine i bez posrednika\n. Ugovorom je predviđeno da EPS za potrebe članova Sindikata obezbedi 750.000 tona uglja, što je trećina ukupne proizvodnje planirane za ovu godinu i količina dovoljna da oko 120.000 domaćinstava u Srbiji mirno dočeka zimu, piše u saopštenju Ministarstva za informacije Srbije.\nIsporuka uglja na ovaj način počeće odmah i obavljaće se do novembra. Vlada je novom Uredbom povećala premiju za odgajivače duvana, pa tako sad iznosi 24 dinara po kilogramu ugovorenog i isporučenog sirovog duvana u listu.\nKorisnici premije mogu deo da iskoriste u vidu avansa od 5.000 dinara po hektaru ugovorenog zasađenog duvana.\n17:25h Doktor Dušan Petković o zdravlju i životu najstarijih\n17:55h U Crnoj Gori nove oznake na poštanskim sandučićima\n18:25h Tribina profesora o visokom školstvu\n18:35h Vlada i sindikat Srbije se dogovorili o ceni uglja\nDoktor Zorica Radović o regionalizaciji Jugoslavije\n22:56h Umro ratnik Petar Jović


Hakovani Instagram nalozi, iz kompanije kažu da je u pitanju manji incident sa spamom\nDruštvene mreže, 29.07.2013, 08:38 AM\nReagujući na žalbe korisnika da su im nalozi hakovani, oglasio se portparol Instagrama koji je rekao da se radi o manjem incidentu sa spamom koji je pogodio mali broj korisnika servisa sa čijih su naloga objavljivane fotografije frapea i voća. On je dodao i da je tim Instagrama zadužen za bezbednost i spam brzo preduzeo potrebne korake da zaštiti naloge koji su umešani u incident i da su spam fotografije obrisane.\nKrajem nedelje korisnici Instagrama počeli su da se žale na Twitter-u da su im nalozi hakovani, i da su sa naloga objavljene neke fotografije bez njihove dozvole. Korisnici su se takođe žalili da su biografijama profila dodate neke internet adrese, a u nekim slučajevima korisnicima koji su pokušali da promene lozinku je bio onemogućen pristup profilu.\nNeki korisnici su rekli da su spornespam fotografije nestale pre nego što su uspeli da ih uklone, ali da su URL-ovi dodati podacima o profilu ostali i posle uklanjanja fotografija.\nOvo nije prvi ovakav incident na Instagramu. Krajem juna, viđena je slična spam kampanja sa fotografijama voća koje su kružile Instagramom nekoliko nedelja, zajedno sa porukom o „ekskluzivnoj ponudi“ za voćnu dijetu. Ta spam kampanja je bila prilično uspešna, jer je samo na jedan od spam linkova kliknulo 35000 korisnika.


Bez batina do dogovora | Glas javnosti\nPočetna > Društvo > Bez batina do dogovora\nPOČELI PREGOVORI U „TRGOVINI 22“\nKRAGUJEVAC - Manjinski akcionari i većinski vlasnik firme „Trgovina 22“, nekadašnja konfekcija „22. decembar“, iz Kragujevca počeli su juče pregovore u tom gradu. Prema pisanom sporazumu, pregovarači su se obavezali da će početi prvu rundu pregovora koja će trajati do 2. septembra. Ukoliko se do tog roka ne postigne dogovor, pregovori će biti nastavljeni do 25 septembra.\nManjinski akcionari su nekoliko meseci blokirali rad firme „Trgovina 22“ zahtevajući reviziju privatizacije i deobu preduzeća.\nDogovor o početku pregovora postignut je preksinoć posle razgovora predstavnika uprave „Trgovine 22“ i manjinskih akcionara uz posredovanje savetnika potpredsednika Vlade Ivice Tončeva.\nPredstavnici „ Trgovine 22“ su se obavezali da dok traju pregovori ne umanjuju vrednost firme, a predstavnici manjinskih akcionara da dostave spisak svih akcionara koje zastupaju sa overenim punomoćjem do 2. septembra.\nPreksinoć oko 23 sata manjinski akcionari su napustili prostor ispred fabričke kapije gde su protestvovali neprekidno više od 48 sati. Pripadnici privatnog obezbeđenja većinskog vlasnika povukli su se iz fabričkog kruga, što je bio deo dogovora sa manjinskim akcionarima. Dogovoreno je takođe da manjinski akcionari neće nasilno ulaziti u fabrički krug dok traju pregovori.\n„Trgovina 22“ privatizovana je 2006. godine, na trećoj aukciji za 1,8 miliona evra.\nFirma ima 1.300 manjinskih akcionara sa 19 odsto akcija, od čega je u vlasništvu Udruženja manjinskih akcionara dva odsto kapitala.


Philips GC9682/80 parna stanica cena, cene Srbija, prodaja Beograd Novi Sad Niš\nPhilips GC9682/80 parna stanica cene\nPhilips GC968280... specifikacija\ncena od 64.900,00 do 69.999,00 din | prodavnica (4)\nEPonuda nije internet prodavnica već Vam omogućava da brzo i lako nađete Philips GC9682/80 parna stanica po najjeftinijoj ceni. Naš cilj je da kupci budu što bolje informisani o ponudi Philips parna stanica GC9682/80 na tržištu Srbije. Vrlo lako nalazite željeni proizvod za kategoriju Parne stanice cene, ne morate da lutate od sajta do sajta za Philips Parne stanice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips GC9682/80 parna stanica sa PRODAVCEM. EPonuda ne može da garantuje potpunu tačnost specifikacije i slika za Philips GC9682/80 parna stanica. Pre kupovine, podatke za Philips parna stanica GC9682/80 proverite na sajtu PROIZVOĐAČA.


Preti opasnost da javni servisi u Evropi postanu državni servisi - Dijalog.net\nNaslovna Društvo Preti opasnost da javni servisi u Evropi postanu državni servisi\nStrazbur, 03. maja 2017. – Savet Evrope upozorio je povodom Svetskog dana slobode medija, koji se obeležava 3. maja, da su javni servisi u Evropi ugroženi.\nKomesar za ljudska prava Saveta Evrope Nils Muižnieks u komentaru objavljenom na svom sajtu ukazao je na problem "pokušaja vlada da utiču na nezavisnost i pluralizam javnih servisa", preneo je Euractiv.\nKako je dodao, "zemlje koje imaju popularne, dobro finansirane javne servise imaju manje problema sa desnim ekstremizmom i korupcijom i veću slobodu medija".\nMuižnieks je ocenio da "situacija na terenu pokazuje da ima razloga za brigu – analiza upozorenja dostavljenih Platformi Saveta Evrope za unapređenje zaštite novinarstva i bezbednosti novinara od kako je pokrenuta 2015. ukazuje na novi trend pretnji nezavisnosti javnih servisa ili njihovih regulatornih tela".\nPrethodno BIRODI: Odsustvo zaštite javnog interesa je posledica trenda pogoršanja izveštavanja medija\nSledeće Izdavačka kuća Clio gasi ediciju Multimedija?\nTop Tags Društvo OCD ljudska prava mladi Vlada Republike Srbije Civilno društvo Evropska komisija Evropska unija konkurs vladavina prava lokalna samouprava mediji istraživanje Srbija i Evropska unija evropske integracije


Turski zvaničnici zabranili LGBT događaje u Ankari | Autonomija\nTurski zvaničnici zabranili LGBT događaje u Ankari\nZabrana je stupila na snagu 18. novembra, na "neodređeni" period i odnosi se na sve LGBT filmske projekcije, predstave, panele i izložbe\nTurski zvani?nici zabranili su sve akcije pripadnika LGBT zajednice u glavnom gradu Turske Ankari.\nVlasti Ankare su saopštile da je odluka doneta zbog zaštite „javne bezbednosti“.\nTa zabrana stupila je na snagu u subotu, 18. novembra, na „neodredjeni“ period i odnosi se na sve LGBT filmske projekcije, predstave, panele i izložbe.\nU saopštenju kabineta guvernera Ankare navedeno je da takvi dogadjaji mogu izazvati animozitet izmedju razli?itih organizacija i ugroziti „zdravlje i moral“, kao i prava i slobode drugih ljudi.\nHomoseksualnost nije zabranjena u Turskoj i registrovane su brojne LGBT organizacije, ali aktivisti navode da se pripadnici LGBT zajednice suo?avaju s diskriminacijom.


ŠEST NEOBIČNIH NAČINA DA REŠITE PROBLEM NESANICE · Poliklinika Intertim\nPočetna > Saveti\t> ŠEST NEOBIČNIH NAČINA DA REŠITE PROBLEM NESANICE\tSaveti · Press Clipping · Sistematski pregledi · Izračunajte BMI · Kalorijske tablice\n1. Pokušajte da ne zaspite\nOvo zvuči kontradiktorno od onoga što treba da radite, ali neka istraživanja pokazuju da ljudi koji namerno pokušavaju da ostanu budni zapravo zadremaju brže od onih koji aktivno pokušavaju da zaspe.\n"Držite oči širom otvorene, i ponavljajte u sebi: Ja neću da zaspim", rekla je psihoterapeutkinja Džuli Herst za The Mirror. "Mozak ne obrađuje negacije dobro, tako da ih tumači kao instrukciju za spavanje, pa se očni mišići na taj način brzo umore, što vas dovodi u stanje sna."\n2.Nosite čarape u krevetu\nJoš jednom, ovo može zvučati čudno na prvi pogled, pogotovo jer istraživanja pokazuju da su niske temperature idealne za dremanje, ali je jedna švajcarska studija utvrdila da su tople noge i ruke najbolji način da brzo zaspite. Prema The Huffington Post, to je zato što se menja protok krvi ka ekstremitetima, što signalizira mozgu da ide u režim mirovanja.\n3. Pravite mehuriće od pljuvačke\nMehurići nisu samo dečija zabava, oni zapravo imaju hipnotički uticaj koji vam može pomoći da zaspite. Dr Rejčel Mari E. Salas, profesorka neurologije na medicinskom Univerzitu Johns Hopkins, rekla je za The New York Post da pravljenje mehurića kao čin i kao vežba disanja pomažu da se smiri i uspori rad srca, i pomažu da se um fokusira tako da lakše pređe u fazu sna.\n4.Praktikujte "4-7-8" vežbu\nOva vežba ima reputaciju da pomaže u tome da zaspite u roku od 60 sekundi. Ona se zasniva na drevnoj indijskoj praksi "regulacije daha", a takođe omogućava brzo izbacivanje ugljen dioksida iz tela.\nDa biste uradili ovu tehniku ispravno, dr Endru Veil sa Harvarda, smatra da treba da postavite vrh jezika odmah iza gornjih prednjih zuba i držite ga tamo tokom cele vežbe. Zatim, uradite sledeće:\n-Izdišite u potpunosti na usta\n-Zatvorite usta i udišite tiho kroz nos dok u sebi brojite do četiri\n-Zadržite dah brojeći do sedam\n-Izdišite u potpunosti na usta, praveći zvuk olakšanja brojeći do osam\n-Udahnite i ponovite ciklus još tri puta za ukupno četiri udisaja\n5.Kupite sveće od lavande\nNe samo da su sveće od lavande veoma dekorativne, već, kako pokazuju istraživanja, miris lavande deluje vrlo umirujuće i može biti upravo ono što vam je potrebno za miran san.\nThe Huffington Post je objavio da miris može imati poseban uticaj na kvalitet sna, i da ljudi koji su mirisali lavandu pred spavanje ne samo da spavaju bolje, već se ujutru osećaju energičnije.\nAko sve ovo prethodno ne daje rezultate, možete probati i ovaj trik - okretanje jastuka. Sveža posteljina ima umirujući učinak na uzavrele obraze.


Ilić: Čanak doveden da pravi incidente\nod Admin taj Sub 14 Feb 2009 - 0:54\nLider Nove Srbije Velimir Ilić ocenio je danas da parlament ne funkcioniše i da se incidenti namerno prave, a da je lider Lige socijaldemokrata Vojvodine Nenad Čanak "doveden u Skupštinu da bi to činio"\nIlić je novinarima u Skupštini rekao da "je takav način rada skupštine nepodnošljiv" i da "vladajuća koalicija treba debelo da razmisli šta hoće sa Srbijom".\nPosle današnjeg prekida skupštinske sednice, zbog verbalnog sukoba Ilića i Čanka, lider NS je kazao da ga je Čanak izvređao, da mu je rekao da je"dripac".\nOn je dodao da je NS zbog tog, kako je rekao "govora ljubavi, a ne mržnje" zatražila od predsednice parlamenta da Čanka udalji iz sale.\nIlić je, povodom kritika koje je doživeo na jučerašnju izjavu-da Rasim Ljajić poziva na proslavu Dana državnosti, objasnio da je "bilo logično da premijer poziva na proslavu Dana državnosti Srbije, a da predsednik Srbije nikada nije imao vremena da na tu proslavu dođe".\nOn je precizirao da je "samo postavio pitanje da li se predsednik stidi tog dana i da li to za njega nešto znači", i dodao da je na sastanku šefova poslaničkih grupa "dobio maltene izvinjenje, jer su svi videli stenogram".\n"Ovde će biti - pobediće ko je jači. Vidim da su hodnici puni policije u civilu, oko sale stotinu policajaca samo obleće, trčkara. Na šta ovo liči ja ne znam, a kud vodi znam - vodi Srbiju u totalnu propast", zaključio je Velimir Ilić.


U BiH u toku projekt o unapređenju istraživanja tržišta rada – Fokus.ba\nJedna od prvih aktivnosti ovog projekta je vezana za istraživanje potreba poslodavaca koje se provodi od početka decembra 2020. do kraja januara ove godine\nTržište rada u Bosni i Hercegovini se proteklih godina suočava sa velikim izazovima. Nakon perioda visokih stopa nezaposlenosti, došlo je do oporavka ekonomije i smanjenja broja nezaposlenih, koji se dešavao paralelno sa povećanim odlaskom radne snage u inostranstvo. Period oporavka je prekinula pandemija Covid-19 koja ima značajno negativne posljedice po ekonomiju, uključujući i rast stope nezaposlenosti.\nKako bi javne službe za zapošljavanje mogle na adekvatan način odgovoriti na izazove na tržištu rada, neophodno je da raspolažu adekvatnim podacima o stanju ekonomije, odnosno da kontinuirano rade na razvoju svojih analitičkih kapaciteta.\nU tom kontekstu, u septembru prošle godine je započela implementacija projekta “Unapređenje istraživanja tržišta rada” koji finansira Evropska unija u iznosu 1,28 miliona eura i koji će se u BiH provoditi naredne dvije godine. Korisnici projekta su javne službe za zapošljavanje u BiH.\nJedna od prvih aktivnosti ovog projekta je vezana za istraživanje potreba poslodavaca koje se provodi od početka decembra 2020. do kraja januara ove godine. U okviru ovog istraživanja primijeniće se jedinstvena metodologija prikupljanja podataka, što će rezultirati izvještajem o potrebama poslodavaca na osnovu kojeg će javne službe za zapošljavanje dizajnirati svoje usluge za poslodavce u toku naredne godine. Izvještaj bi svoju širu primjenu trebao naći i u sektoru obrazovanja, među učenicima završnih razreda i onima koji traže posao, saopćeno je iz ureda projekta “Unapređenje istraživanja tržišta rada”.\nProjekt će, između ostalih aktivnosti, pružiti podršku korisničkim institucijama u unapređenju aktivnih mjera zapošljavanja, poboljšanju saradnje sa poslodavcima, razvoju strategija zapošljavanja, a posebno će pomoći tokom procesa strateškog planiranja i izrade okvira za zapošljavanje u BiH koji je dio Mišljenja Evropske komisije o zahtjevu BiH za članstvo u Europskoj uniji, ali i preduslov za planiranje buduće finansijske podrške EU sektoru rada i zapošljavanja u BiH.\nMajmunima iz zoološkog draži zvuk automobila od zvukova prirode\nGornji Podgradci u Gradišci\nRadnici se našli na udaru uprave preduzeća, 20 ih dobilo otkaz\nIz Sindikalne organizacije ovog preduzeća kažu da je početkom prošle godine 127 radnika, koji su ujedno bili i članovi sindikata, poslato na...


PRAVILA I USLOVI KORIŠĆENJA SAJTA – Konoplja\nHvala što ste posetili internet sajt Humanitarnog udruženja „Konoplja“. Vaš pristup, kao i korišćenje ovog našeg internet sajta (u daljem tekstu: internet sajt) podleže ovim uslovima korišćenja i važećim zakonskim propisima koji uređuju ovu oblast. Pristupom i korišćenjem internet sajta, prihvatate bez ograničenja, ove uslove korišćenja. Ukoliko ne prihvatate ove uslove korišćenja bez ograničenja, molimo Vas da napustite internet sajt.\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo UG Konoplja, ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. Autor će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.


Gledaj.rs | Dom naroda BiH sutra o zahtevu da se obezbedi novac za održavanje oktobarskih izbora\nDom naroda BiH sutra o zahtevu da se obezbedi novac za održavanje oktobarskih izbora\nDom naroda Parlamentarne skupštine Bosne i Hercegovine bi na hitnoj sednici zakazanoj za sutra trebalo da razmatra zahtev pet delegata iz Kluba bošnjačkog naroda o obezbedjenju sredstava za finansiranje opštih izbora, zakazanih za 2. oktobar.\nIz Kluba bošnjačkog naroda naveli su da se, prema odredbama Izbornog zakona BiH, sredstva za provodjenje izbora moraju obezbediti u roku od 15 dana od dana donošenja odluke Centralne izborne komisije (CIK) BiH o raspisivanju izbora.\nS obzirom na to da je CIK BiH 4. maja doneo odluku o raspisivanju i održavanju opštih izbora, sredstva je bilo potrebno obezbediti najkasnije do 19. maja.\nSavet ministara BiH nije 17. maja doneo odluku o izdvajanju novca za izbore, jer su se tome usprotivili ministri iz HDZ BiH.\nKlub Bošnjaka zato predlaže da Dom naroda BiH sutra donese zaključak kojim će se naložiti Savetu ministara da u roku od 24 časa donese odluku o odobravanju 12,5 miliona KM (ko 6,4 miliona evra) za održavanje oktobarskih opštih izbora.


Nastavak zajedničkih edukativno - kreativnih aktivnosti starije i mlađe generacije | EPALE\nContent > Nastavak zajedničkih edukativno - kreativnih aktivnosti starije i mlađe generacije\nU prva četiri mjeseca (od sredine marta do sredine jula) u Razvojom centru Udruženja Roditelji, bake i deke – članovi Udruženja Naše doba, održali su 14 edukativno-kreativnih radionica. Tokom radionice „Kako smo se mi igrali” predstavnici strarije generacije su na otvorenom pokazivali djeci igre iz svog djetinjstva i zajedno se zabavljali, u namjeri da se nove generacije upoznaju sa starim igrama i da se za njih zainteresuju, uz razvijanje saradnje i timskog duha kod djece.\nRadionica „Oživimo basnu” realizovana je način da mlađa školska djeca, uz podršku starijih, upoređuju neke osobine ljudi i životinja, tokom čega su i dramatizovala situacije iz basni, praveći male scene, na svoj način predstavljajući problem i predlažući svoja rješenja.\nU okviru radionice „Neka jede voće ko zdrav biti hoće” stariji su, kroz različite igre i aktivnosti, upoznavali predškolsku djecu sa važnošću zdrave ishrane za pravilan rast i razvoj.\nTokom avgusta mjeseca održana je još jedna radionica edukativnog karaktera pod nazivom „Mape uma - zabavni izazov” na kojoj su mališani imali priliku da učestvuju u različitim igrama koje poboljšavaju koncentraciju i proces učenja. Kroz temu Rijeke Crne Gore djeca su, igrom i pomoću slika, usvajala znanja o rijekama i slivovima Crne Gore i povezivala informacije, u cilju razvoja funkcionanog znanja, kroz njihovo slikovno predstavljanje - Mapama uma.\nMeđugeneracijska saradnja ogledala se i kroz učešće članova NVU Naše doba u programu Udruženja Roditelji „Pomoć pri učenju”, kroz individualne časove i pomoć učenicima u savladavanju školskog gradiva iz engleskog jezika.\nPodrška rehabilitaciji i reintegraciji pacijenata sa mentalnim oboljenjima kroz sprovođenje kreativnih, sportsko-rekreativnih i edukativnih aktivnosti\nPosljednje ažuriranje: 24/09/2019 10:53:09


Madrid -- Igor Vaclavić, alijas Norbert Feher, poznat i kao "Igor Rus", osumnjičen za pet ubistava u Italiji i Španiji, priznao je pred sudom da je koristio 18 identiteta\nMadrid — Igor Vaclavić, alijas Norbert Feher, poznat i kao “Igor Rus”, osumnjičen za pet ubistava u Italiji i Španiji, priznao je pred sudom da je koristio 18 identiteta\nadvokat Vuk Vuković krivična pravo\tigor vaclavić\nVaclaviću je određen pritvor zbog pucnjave u Španiji u kojoj su ubijena i dvojica pripadnika Civilne garde, ali i zbog sumnje da je umešan u oružanu pljačku u kojoj su dve osobe ranjene.\nŠpanska policija ga je uhvatila nakon potere u više evropskih zemalja, u kojoj su, prema informacijama italijanskih medija, učestovali i policajci iz Srbije, a na osnovu poternice iz Italije, gde Vaclavića sumnjiče za dva ubistva.\nVaclavić, državljanin Srbije, navodno rodom iz Subotice, nije se protivio zahtevu Italije da bude izručen toj zemlji, a iza rešetaka u Španiji će ostati dok se ne završi suđenje za zločine koje je izvršio u toj zemlji.\nNakon toga sledi proces izručenja, a Vaclavić će svakako sve vreme biti iz rešeteka jer je sudija odbacio mogućnost kaucije.\nVaclavić je dugo bio označen kao jedan od najtraženijih begunaca u Italiji i privukao je pažnju medija i u Italiji i u Srbiji.\nSlučaj je dospeo u žižu javnosti kada su Fabrijevi prijatelji otvorili račun na kome su prikupljali sredstva kojima je praktično ucenjena Vaclavićeva glava. Nuđeno je 50.000 evra za informaciju o tome gde se krije, uz naznaku da će suma biti dvostruko manja ukoliko se otkrije “lokacija njegovog leša”.\nTo je podelilo javnost, a pravnici su sporili zakonitost takve ponude.\nIako ga italijanski mediji zovu “Igor Rus”, uz naznaku da je iz Srbije, domaći mediji ga nazivaju “Igor Srbin”.\nIzvor: B92 ponedeljak, 18.12.2017.\nNarodna skupština Republike Srbije usvojila je, 14. decembra 2017. godine, Zakon o izmenama i dopunama Zakona o stečaju\tPriča Hejli Martin iz Istočnog Jorkšira koja je odlučila da organe svoje nerođene bebe donira mnoge je rasplakala.


Nazire se rešenje za višegodišnji problem podvožnjaka kod "Pionira" | (Vesti - 10. 08. 2020) Subotica.com\n10.08.2020. u 13:50h\nPodvožnjak u Lošinjskoj ulici i dalje predstavlja problem za teretni saobraćaj, jer njegova visina od 3,3 metra nije namenjena za prolazak kamiona i šlepera većeg gabarita na putu do Javnih skladišta. Ovaj problem mogla bi da reši izgradnja brze pruge, u sklopu koje je projektovan novi podvožnjak punog profila u produžetku Bajnatske ulice.\nPodvožnjak, koji se nalazi u neposrednoj blizini fabrike "Pionir", ove godine je, čini se, zadao mnogo više muka vozačima kamiona i šlepera nego uobičajeno, budući da je prema svedočenju sugrađana i vlasnika prevozničkih firmi od početka godine zabeleženo oko sedam nezgoda u kojima su teretna vozila udarila u podvožnjak, zbog pogrešno procenjene visine.\n- Od marta do danas, šest ili sedam kamiona se zaglavilo i u većini slučajeva kamioni budu toliko uništeni, da im policija ne dozvoljava da idu u saobraćaj, pa onda moje kolege i ja dođemo sa našim kamionima da prebacimo robu kako bi, ako nije oštećena, stigla do krajnjeg kupca - priča nam vlasnik jedne prevozničke firme, koji neretko pomaže kolegama u nevolji. - Kada se mali kamioni zaglave, to nije toliko veliki problem, jer to rešavamo tako što ispustimo gume koje imaju od 10 do 15 centimetara visinu i to bude dovoljno da se kamion spusti i da ga izvučemo. Međutim, problem su veliki kamioni i šleperi, oko kojih se mučimo dva-tri sata, a kada konačno uspemo da ih odglavimo, nemaju gde da se okrenu i moraju da idu rikverc do Senćanskog puta, što je muka i za njih i za ostale učesnike u saobraćaju.\nPo njegovim rečima, ovo nije novi, već dugogodišnji problem deonice koja predstavlja najznačajniju poveznicu sa Javnim skladištima, zbog čega su se u nekoliko navrata obraćali Mesnoj zajednici i Gradskoj upravi u pokušaju da dođu do zajedničkog rešenja. Značajnih pomaka nije bilo, a vreme je donelo i nove poteškoće.\n- Nije nikakva tajna da su nam iskusni vozači koji poznaju puteve, čuvaju kamione i kojima se ovo nikada ne bi desilo, otišli u inostranstvo da rade za veću platu, dok su ovde ostali početnici, mladi i neiskusni vozači koji su se do juče bavili nekim drugim poslom i kada sednu u kamion, oni ukucaju u navigaciju ulicu i voze, ne prate znakove i onda se desi to što se desi. Pre oko mesec i po dana smo "čupali" čoveka koji je odrastao na Prozivci i zna za problem sa podvožnjakom, ali je i sam rekao da je pratio navigaciju, da nije razmišljao i desio se karambol - dodaje naš sagovornik.\nPrema zvaničnoj evidenciji "Infrastrukture železnice Srbije", ove godine je zabeležen samo jedan slučaj da je kamion udario u podvožnjak i to 8. jula, nešto pre 14 časova. Kako objašnjava Nenad Stanisavljević, pi-ar preduzeća, na prilaznim putevima je propisno postavljena vertikalna drumska signalizacija, koja upozorava na udaljenost do podvožnjaka i njegovu visinu od 3,3 metra, što znači da u postojećem stanju, ovaj podvožnjak nema slobodan profil koji omogućava prolaz teških teretnih vozila.\n- Projektom izgradnje pruge za velike brzine, na deonici Novi Sad-Subotica, planirana je rekonstrukcija podvožnjaka u Lošinjskoj ulici i njegovo proširenje u skladu sa projektovanom kolosečnom situacijom. Međutim, i nakon rekonstrukcije ovog podvožnjaka biće zadržana postojeća visina slobodnog profila od 3,3 metara, koja ne omogućava prolaz kamiona i autobusa. Zbog blizine podvožnjaku kompleksa fabrike "Pionir", prilaznih puteva, ulice Senćanski put i privatnih stambenih objekata u Balkanskoj ulici, nije moguće ni prilikom rekonstrukcije visinu slobodnog profila podvožnjaka povećati do 4,5 metara - objašnjava Stanisavljević.\nKako bi pokušala da skrene pažnju vozačima i upozori ih na vreme, lokalna samouprava je pre nekoliko godina u dva navrata postavila visinske barijere na prilazu podvožnjaku, a koje su, kako navode iz Sekretarijata za investicije i razvoj, nailaskom kamiona uništene istog dana kada su i postavljene.\n- Javno preduzeće za upravljanje putevima, urbanističko planiranje i stanovanje je u skladu sa svojim nadležnostima i Projektom tehničke regulacije saobraćaja postavilo saobraćajnu signalizaciju kojom se zabranjuje prolazak vozila čija visina prelazi 3,3 metra. Navedena signalizacija je postavljena na Senćanskom putu, u Lošinjskoj ulici, kao i na samom podvožnjaku - dodaju iz nadležnog Sekretarijata.\nPOLA PROBLEMA SE REŠAVA, POLA ČEKA REŠENJE - Osim po saobraćajnim nezgodama teretnih vozila, ovaj podvožnjak je Subotičanima poznat i po tome što je nakon malo jačih padavina prolaz poplavljen, čime je neretko blokiran saobraćaj. Za rešenje ovog problema, vozači će morati da se strpe, jer se prolaz ispod podvožnjaka nalazi na nižoj tački u odnosu na glavni (Senćanski) put, a odvodni kapaciteti su takvi da otežano propuštaju sakupljenu vodu.\nZbog toga, ali pre svega boljeg i bezbednijeg prilaza gradu, Stanisavljević kaže da je prilikom izgradnje pruge za velike brzine projektovan podvožnjak u produžetku Bajnatske ulice, koji će biti u punom profilu, dok je za potrebe izmeštaja kompletnog teretnog saobraćaja iz grada, lokalna samouprava prilagodila urbanistički plan ovog dela grada, a u planu je i da izgradi nedostajuću infrastrukturu u vidu spojnog puta, dužine oko kilometar.\n- Ovaj podvožnjak će biti glavni ulazni pravac sa auto-puta A1, Horgoš-Beograd, petlja Istok, Senćanski put. Zameniće sadašnji ulaz u grad preko dve rampe na Senćanskom putu, preko Senćanske i sadašnje Beogradske pruge - poručuje pi-ar "Infrastrukture železnice Srbije".\nU planu izgradnja puta koji će u potpunosti izmestiti tranzitni saobraćaj iz grada\nizmeštanje teretnog saobraćaja teretni saobraćaj podvožnjak kod pionira


Počela podela auto-sedišta za decu u opštini Valjevo | Regionalne\nVest: Počela podela auto-sedišta za decu u opštini Valjevo\nPočela podela auto-sedišta za decu u opštini Valjevo\nGrad Valjevo je u okviru aktivnosti Saveta za unapređenje bezbednosti saobraćaja na putevima grada Valjeva, počeo podelu 1000 auto-sedišta roditeljima dece rođene od 18. aprila 2019. godine.\nGradonačelnik Valjeva Lazar Gojković, apelovao je na roditelje da vode računa u saobraćaju kada voze svoju decu i naglasio važnost korišćenja auto – sedišta.\n„Drago mi je što smo uprkos teškoj godini u svim oblastima života uspeli da realizujemo ovu aktivnost, odnosno nabavku auto – sedišta za decu koja su rođena u valjevskoj bolnici i čije majke imaju prebivalište na teritoriji grada Valjeva. Ova sedišta su jako kvalitetna, za težinu dece od 9 – 36 kilograma i poseduju sve neophodne sertifikate. Siguran sam da će deca Valjeva u njima biti bezbedna, a apelujem na roditelje da naročito vode računa u saobraćaju kada voze svoju decu“, izjavio je gradonačelnik Valjeva Lazar Gojković.\nAgencija za bezbednost saobraćaja je prepoznala da deca danas najviše stradaju kao putnici u vozilu. U skladu sa tim i ove godine realizuje kampanju koja ima za cilj podizanje procenta upotrebe sedišta za decu i pojasa za decu. Pre podele sedišta u skladu sa epidemiološkom situacijom, održano je predavanje za roditelje koje ima za cilj pravilnu edukaciju roditelja o upotrebi sedišta.\n„Retko koja lokalna samouprava je uspela da ovoliki broj sedišta kupi i da na taj način štiti svoje najmlađe sugrađane, tako da sve pohvale gradonačelniku grada Valjeva što je uspeo da ovakvu akciju organizuje. Podaci nam govore da 60 posto dece strada kao putnici u vozilu, tako da za razliku od nekog prethodnog perioda gde su deca domninatno stradala kao pešaci, danas nam deca stradaju kao putnici u vozilu i zato jeste važno da kroz ovakve aktivnosti radimo na povećanju procenta upotrebe sedišta, a sa druge strane mi radimo i edukaciju za roditelje. Ranija iskustva nam govore da 90 posto roditelja koja koriste sedišta, koriste ih nepravilno. Zato je izuzetno važno da budu i ovakve edukacije i da na ovaj način roditeljima ukažemo na pravilnu upotrebu sedišta. Ono što vam mogu reći jeste da procenat upotrebe sedišta iz godine u godinu raste. 2013. godine kada smo počeli da merimo, tada je procenat upotrebe sedišta bio 32 posto, danas je to 62 posto, dakle značajno je bolje, ali još uvek smo daleko od najrazvijenijih zemalja. Grad Valjevo je iznad proseka za Srbiju i možemo da kažemo da je grad Valjevo jedna od vodećih lokalnih samuoprava po broju korišćenja auto – sedišta“, naglasio je direktor Agencije za bezbednost saobraćaja Duško Pešić.


"Španija je fašistička zemlja" - uhapšeno 38 ljudi - BIGportal.ba\n“Španija je fašistička zemlja” – uhapšeno 38 ljudi\n22 Februara, 2021 22 Februara, 2021 0240\nPolicija u Kataloniji saopštila je da je uhapsila 38 osoba zbog pljačke prodavnica u noći između subote i nedelje.\nOni su uhapšeni posle protesta podrške uhapšenom reperu Pablu Haselu.\nTokom protesta, petog po redu u Kataloniji posle hapšenja muzičara, dogodili su se “ozbiljni incidenti”, navela je policija i dodala da su demonstranti gađali policiju kamenicama i drugim predmetima.\nU Barseloni su izgrednici iskoristili protest da bi pljačkali prodavnice u centru grada.\nDemonstranti su podigli barike i palili kante za đubre. Oštećena je i fasada Palate muzike u Barseloni. To zdanje je uvršteno u spisak svetske baštine Organizacije UN za obrazovanje, kulturu i nauku (UNESKO).\nHasel (32) osuđen je zbog veličanja terorizma i vređanja kralja Felipea VI. Njegovo hapšenje pokrenulo je proteste ali i političku raspravu o slobodi izražavanja i represiji policije.\nDevetomesečna kazna izrečena Haselu, koji je poznat po žestokim pesmama protiv establišmenta, pokrenula je raspravu o slobodi izražavanja u Španiji i demonstracije koje su povremeno prelazile u nasilje, piše Rojters.\nMirna demonstracija umetnika bila je u suprotnosti sa pet noći sukoba u španskim gradovima između demonstranata i policije u kojima su spaljivani kontejneri, razbijane banke i bacani projektili na stanovnike.\nDemonstranti su pozivali na promenu zakona o borbi protiv terorizma, za koje kažu da nepravedno ograničavaju pravo ljudi da demonstriraju svoje neodobravanje na ulicama.\nU subotu je u gradovima širom Katalonije uhapšeno 38 ljudi nakon što su demonstranti razbili prozore na koncertnoj dvorani ””Palau de la Musika”” u Barseloni i opljačkali prodavnice u centru grada.\nŠpanska vlada najavila je prošle nedelje da će ukinuti zatvorske kazne za krivična dela koja uključuju slučajeve slobode govora, navodi Rojters.


16-05-2021 08:29 Svet Planeta\nBenzina u glavnom gradu SAD ponestaje, čak i kada je najveća američka cevovodna mreža za transport goriva obnovila rad nakon hakerskog napada, a vlada je uveravala vozače da će se situacija uskoro normalizovati, preneo je Rojters.\nOd juče je nestašica benzina u Vašingtonu porasla sa 79 na 87 procenata za 24 sata, prema kompaniji za praćenje goriva. Predsednik DŽo Bajden uverio je vozače da će se situacija normalizovati do kraja nedelje.\nColonial Pipeline je objavio u četvrtak uveče da je ponovo otvorio čitav sistem koji povezuje rafinerije duž obale Meksičkog zaliva sa tržištima duž istočne obale.\nMeđutim, masovno panično punjenje gorivom nastavljeno je i nakon ponovnog otvaranja cevovoda, a benzinske pumpe na jugoistoku SAD ostale su prazne, čak i ako su bile u oblastima daleko od cevovoda.\nKako je uhvaćen lažni pop, hodža i nadbiskup, pročitajte OVDE.


Muzička akademija razmatra način polaganja kolokvijuma - Radio Tivat\n07 апр Muzička akademija razmatra način polaganja kolokvijuma\nPosted at 10:50h in Obrazovanje\tby\tDragan Popadic\nMuzička akademija na Cetinju četvrtu sedmicu uspješno realizuje online nastavu, kazao je dekan Muzičke akademije Bojan Martinović, navodeći da će ubrzo predložiti i način polaganja kolokvijuma.\nOn je rekao da se nastava realizuje putem aplikacija Zoom, Google Duo, Skype, a nastavni materijali, zadaci, literatura distribuiraju se studentima putem mejlova, sajta i zvaničnih stranica na društvenim mrežama.\nMartinović je naveo da će ubrzo predložiti i način polaganja kolokvijuma.\nPrema njegovim riječima, svi profesori na Muzičkoj akademiji su, bez razlike, odgovorno pristupili rješavanju trenutne situacije i potrudili se da već u prvoj sedmici sami, u okviru svojih znanja o tehnologijama, na najbolji način odgovore izazovima.\n„Nastava na Muzičkoj akademiji u jednom dijelu jeste jako specifična i interaktivna, pa je bilo nužno pronaći platformu koja nema kašnjenje slike i zvuka, te aplikaciju koja ima kvalitetan zvuk. Uz pomenute aplikacije, studenti koriste i alate kojima prave zvučne zapise svojih interpretacija i programa, koji su predmet naših analiza”, kazao je on.\nMartinović je rekao da razmjenjuj iskustva među sobom ali i sa kolegama iz regiona.\n“Naše kolege u Italiji još od februara izvode onlajn nastavu. I pored činjenice, da su neki konzervatorijumi sami razvili tehnologije i sisteme koji omogućuju najkvalitetniji prenos zvuka, u ovom momentu koriste aplikacije koje su dostupne i ostatku Evrope“, naveo je Martinović.\nOn je kazao da se u trenutnoj situaciji oslanjaju na kreativnost studenata i profesora.\nPrema Martinovićevim riječima, u toku je izrada predloga dva modela provjere znanja i angažovanja studenata tokom dosadašnjeg perioda.


Nova rešenja za virtuelizaciju storidža smanjuju razruđivanje informacionih sistema Nova rešenja za virtuelizaciju storidža smanjuju razruđivanje informacionih sistema – Personal magazin\nRazruđivanje informacionih sistema, zbog kompleksnosti kojom se povećavaju operativni troškovi i guši inovacije, dovodi funkcionisanje kompanija do tačke pucanja. Kompanije troše I do 70 odsto IT budžeta na tekuće poslove,…\nRazruđivanje informacionih sistema, zbog kompleksnosti kojom se povećavaju operativni troškovi i guši inovacije, dovodi funkcionisanje kompanija do tačke pucanja. Kompanije troše I do 70 odsto IT budžeta na tekuće poslove, a samo 30 odsto izdvajaju za nove ideje.\nKomapanijama problem predstavlja i razruđivanje IT okruženja u kojem učestvuju stoni, prenosivi i mobilni uređaji. Poslovni podaci se nalaze na različitim uređajima što otežava upravljanje, zaštitu i čuvanje rezervnih kopija podataka. Virtuelizacija desktop okruženja može pojednostaviti upravljanje, poboljšati zaštitu i smanjiti zauzeće mreže tokom pravljenja rezervnih kopija podataka.\nUobičajeni način kreiranja virtuelnog desktop okruženja bazira se na kompleksnoj integraciji rešenja za skladištenje podataka, servera, mrežnih kapaciteta i softvera za upravljanje. HP je taj izazov prevazišao kreiranjem referentne arhitekture za virtuelizaciju desktop okruženja koja koristi konvergentnu infrastrukturu. Ova arhitektura obuhvata i hardver i softver, a omogućava pokretanje na hiljade virtuelnih desktop-ova.\nPritom je ceo sistem modularno projektovan i testiran tako da se unapred zna koji obim poslovanja podržava. HP-ova referentna arhitektura za virtuelizaciju desktop okruženja može da poveća produktivnost IT osoblja do tri puta zahvaljujući tome što podržava do 1.600 korisnika uz 50 odsto niže troškove i zauzeće 60 odsto manje postora u odnosu na konkurentska rešenja.1\nBrže kreiranje novih korisnika i brže pokretanje celog sistema zahvaljujući opsežnom testiranju i finom podešavanju za rad sa različitim softverskim rešenjima: Microsoft®Hyper-V, Citrix XenDesktop i VMWare View.\nNiži troškovi umrežavanja i jednostavnije upravljanje zahvaljujući HP Virtual Connecttehnologiji. Primena ove tehnologije u P4800 sistemu sa BladeSystem kućištem omogućava eliminaciju eksternih svičeva i kablova, što za rezultat ima manju potrebu za poznavanjem uobičajenih SAN rešenja.\nViše informacija o novim HP-ovim rešenjima za virtuelizaciju storidža možete naći na adresiwww.hp.com/storage/highlights.\nNova rešenja za virtuelizaciju storidža smanjuju razruđivanje informacionih sistema was last modified: July 19th, 2010 by Redakcija\nBladeSystem SANHPHP StorageWorksInformacioni sistemiP4800Virtuelizacija\nKompanija Philips ostvarila preko 6 milijardi evra prometa u drugom kvartalu


Američki Vrhovni sud po treći put odbacio politiku predsednika Buša\nAmerički Vrhovni sud po treći put je odbacio politiku predsednika Buša da osumnjičeni za terorizam, koji se drže u centru Gvantanamo na Kubi, treba da budu pod isključivom nadležnošću vojnih sudova. Tesnom većinom od 5:4, sud je zaključio da zatvorenici, koji se trenutno drže u pritvoru na neoredjeno vreme, bez podizanja optužnice, imaju pravo da ulože žalbu civilnim, federalnim sudijama, i traže da budu pušteni na slobodu. „Tri nula za Gvantanamo“ – piše Bejkersfild Kalifornijan. „Ustav važi i za zatvorenike iz Gvantanama“ – javlja Los Andjeles Tajms. „Strategija Bušove administracije doživela kolaps“- primećuje u analizi Vašington Post.\nŽaleći se na „seksizam“ u medijskom praćenju kampanje senatorke Hilari Rodam Klinton za predsedničku nominaciju Demokratske partije, mnoge žene ovih dana predlažu bojkot kablovskih TV mreža, započinju nacionalnu diskusiju o šovinizmu i pozivaju senatora Baraka Obamu da reaguje – prenosi Njujork Tajms. Posebne kritike upućene su TV mreži MSNBC, čiji direktori odgovaraju da je načinjeno nekoliko grešaka ali su one brzo ispravljene, i ističu da je stanica nepristrasno pratila izbornu trku. Medjutim, mnogi novinari, osim par izuzetaka, ne vide potrebu da promene svoj pristup, i tvrde da je izborni štab senatorke Klinton, kada je počela da zaostaje u trci, iskoristio nekoliko primera šovinizma u medijima da bi prikupio političke poene za svoju kandidatkinju.\nKompanija Yahoo saopštila je da je odbila ponudu Majkrosofta da otkupi njen biznis pretraživanja Interneta, i najavila desetogodišnje partnerstvo u domenu reklamnog oglašavanaj sa dosadašnjim rivalom, Guglom – javlja San Hoze Merkjuri Njuz. Izvršni direktor Yahoo-a, Džeri Jang, tvrdi da je ugovor sa Guglom najbolji mogući ishod za deoničare te kompanije, ali su investitori manje sigurni u to, pa su deonice Yahoo-a pale za 10% i pre nego što su objavljeni detalji partnerstva.\nPošto joj je dosadile reklame na televiziji toliko glasne da gledaoci moraju da grabe daljinske upravljače kako bi utišali program, jedna članica Kongresa iz Kalifornije predložila je zakon kojim bi se na saveznom nivou regulisala dozvoljena jačina zvuka za reklame – prenosi San Francisko Kronikl. Sličan zakon nedavno je donet u Velikoj Britaniji. Poslanica Ana Ešu kaže da je svesna da kongresmeni na dnevnom redu imaju važnija pitanja, ali dodaje da preglasne reklame muče milione gledalaca, te da se njihov problem može lako i brzo rešiti ako se zakon izglasa.


ISTORIJSKI PODUHVAT U POVEZIVANJU CRNOGORSKOG I LUKSEMBURŠKOG AERODROMA – Gracija\nISTORIJSKI PODUHVAT U POVEZIVANJU CRNOGORSKOG I LUKSEMBURŠKOG AERODROMA\nLuksemburška aviokompanija Luxair od 19. jula uvodi direktnu liniju Luksemburg-Tivat sa cijenom povratne karte od 139€ , koja uključuje 23 kg prtljaga i taksu.\nOva vijest najviše je obradovala 15.000 državljana Crne Gore koji žive u Luksemburgu, ali i Luksemburžane i strance koji su pokazali interesovanje da posjete Crnu Goru. Izvršni direktor Žil Fajt kazao je da je kompanija Luxair okrenuta ka novim destinacijama koje nude kvalitetan smještaj i sigurnost brojnim turistima. Ivan Leković, ambasador Crne Gore u Briselu, sa zadovoljstvom pozdravlja otvaranje ove linije, pogotovo što se realizovala na početku njegovog mandata te navodi da bi bilo dobro da bude otvorena tokom cijele godine zbog brojne crnogorske dijaspore u Luksemburgu. Inicijativa za uspostavljanje avio-linije Luksemburg-Tivat potekla je od Kulturno-informativnog centra Crne Gore u Luksemburgu.\n“Ostvarena je dugogodišnja želja brojne dijaspore nastanjene na teritoriji Velikog Vojvodstva. Izuzetno sam srećna što smo nakon višemjesečnog rada i saradnje KIC-a Crne Gore u Luksemburgu sa menadžmentima luksemburške nacionalne avio-kompanije Luxair, Aerodroma Crne Gore, Ministarstva vanjskih poslova i DKP u Briselu, konačno uspjeli da realizujemo ovu ideju. Posebnu zahvalnost dugujemo i ambasadoru Ivanu Lekoviću, direktoru Aerodroma Crne Gore Danilu Orlandiću, Branislavu Karadžiću i direktoru Generalnog direktorata za konzularne poslove i dijasporu u MVP CG”, ističe Fetija Kalač.\nPored razvoja turističkih potencijala, najavljeni let predstavlja sponu između Crne Gore i crnogorske dijaspore u Luksemburgu. Kalač ističe da su od samog osnivanja KIC-a aktivni u promovisanju Crne Gore na polju kulture, ekonomije, turizma, sporta i promociji naših mladih sunarodnika koji posjeduju ogroman potencijal.


Nasim Haradinaj je međutim, odbio da ga privedu specijalci Euleksa, već je tražio da to učine pripadnici kosovske policije, prenose prištinski mediji.\n"Ne idem s njima, samo sa kosovskom policijom", rekao je Nasim Haradinaj.\nRekao je da nije bilo naloga za hapšenje.\nRanije danas, specijalci Euleksa, maskirani i naoružani automatskim puškama, upali su u kancelarije organizacije koja okuplja veterane Oslobodilačke vojske Kosova i uhapsili predsednika tog udruženja Hisnija Gucatija.\n29.06.2022 Kancelarija za KiM: Načelniku Kosovsko-pomoravskog okruga oštećen automobil (353)


SRPSKA VOJSKA NA SARDINIJI: Gađanje PVO sistemom "Mistral 3"! (FOTO) • HAPPYTV.RS\n12:00:36Politika KREMLJ: Ništa ne može da naruši odnose Rusije i Srbije!\n12:00:17Rijaliti Parovi POZITIVNA ATMOSFERA U VILI "PAROVI": Jelena Golubović i Žabac razgovaraju o VAŽNOSTI VERE! (FOTO)\n11:04:42Naslovi EKSKLUZIVNO SAMO NA HAPPY PORTALU: Najvažnije vesti u dva minuta! (VIDEO)\nSRPSKA VOJSKA NA SARDINIJI: Gađanje PVO sistemom "Mistral 3"! (FOTO)\nNa poziv Evropske grupacije „MBDA“, delegacija Ministarstva odbrane i Vojske Srbije, koju je predvodio pomoćnik ministra odbrane za materijalne resurse dr Nenad Miloradović, prisustvovala je na vojnom poligonu na Sardiniji bojevom gađanju PVO sistemom „Mistral 3“, saopštilo je danas Ministarstvo odbrane.\nReč je o sistemu za čiju je kupovinu Srbija ove godine potpisala ugovor.\nPrema rečima Miloradovića, delegacija se uverila u kvalitet sistema raketa čiju je kupovinu ugovorila Srbija i mogućnost njihove integracije na sistem PASARS koji je proizvod domaće industrije.\nPrilikom gađanja na poligonu italijanske vojske na Sardiniji sistem je bio uvezan, raketa je lansirana iz automatizovanog sistema ATLAS RC, podaci o cilju su davani s komandnog mesta LIKORN koji je takođe imao na sebe spojene radarske i optoelektronske osmatračke senzore. Gađanje je na malu metu koja je simulirala borbeni helikopter izvedeno uspešno, naveo je on.\nImali smo priliku, navodi Miloradovića, da vidimo da su optoelektronski nišanski senzori zahvatili cilj na više od 11 km, imali smo priliku i da pratimo pravilan let rakete i pogodak u cilj na nešto više od 7 km.\nNama je to bilo veoma bitno kako bismo se pre svega uverili u kvalitet sistema raketa čiju smo kupovinu ugovorili, a takođe i da vidimo kako je on integrisan u ove komandne sisteme i sa ostalim senzorima. Upravo je to nešto što nama predstoji, jer planiramo da integrišemo raketu na naš sistem PASARS koji je takođe uvezan u naš komandni baterijski sistem baziran na modernizovanom radaru ŽIRAFA, kazao je on.\nNedavna poseta francuskog predsednika Emanuela Makrona rezultirala je i potpisivanjem više sporazuma iz oblasti naoružanja i vojne opreme, kada je dogovorena nabavka PVO sistema „Mistral 3“ čime se dobija veoma efikasno sredstvo za male visine, koje odlikuje kratko vreme reakcije, velike manevarske sposobnosti, kao i velika otpornost na dejstva savremenih sistema za samozaštitu vazduhoplova.\n„Mistral 3“, kaze se u saopštenju, predstavlja poslednju generaciju prenosnih raketnih sistema kratkog dometa i u odnosu na slične sisteme ostalih proizvođača ističe se nizom naprednih karakteristika.\nIzdvajaju se visoke manevarske sposobnosti rakete koje omogućavaju dejstvo po vazduhoplovima koji intezivno manevrišu sa opterećenjem do 9g, veliki domet rakete koji omogućava dejstvo po vazduhoplovima na daljinama do 7,5 km, bojeva glava velike razorne moći koja omogućava pouzdano uništenje cilja, visoka otpornost na pasivne i aktivne sisteme za elektronsko ometanje upotrebom tehnologije matričnog infracrvenog detektora, mogućnost dejstva u složenim meteo uslovima, danju i noću upotrebom infracrvene kamere visoke osetljivosti u sistemu za nišanjenje, mogućnost integracije u različite hibridne borbene sisteme.\nPrenosni raketni sistem kratkog dometa „Mistral 3“ biće isporučen u dve varijante.\nU prvoj će se koristiti kao laki prenosni PVO sistem, dok će u drugoj varijanti biti integrisan u artiljerijsko-raketni sistem PASARS-16 visokog nivoa balističke zaštite i mobilnosti.\nIntegracijom u sistem PASARS-16 dobiće se sredstvo sposobno da pruži efikasnu PVO zaštitu oklopnim i mehanizovanim jedinicama neposredno iz borbenog poretka, kao i da ostvari vrlo efikasnu vatru po ciljevima na zemlji, navedeno je u saopštenju.\nFoto: Ministarstvo odbrane Republike Srbije/printscreen


ĐURIĆ U PREGOVORIMA DA BAJDEN POSETI SRBIJU!? Poslednji američki predsednik Srbiju posetio pre 41 godinu - Informer\nĐURIĆ U PREGOVORIMA DA BAJDEN POSETI SRBIJU!? Poslednji američki predsednik Srbiju posetio pre 41 godinu\nAmbasador Srbije u SAD Marko Ðurić izjavio je da administracija američkog predsednika Džozefa Bajdena prihvata sve obaveze iz Vašingtonskog sporazuma koji je potpisan tokom mandata njegovog prethodnika Donalda Trampa\nŠta sve uključuje Bajdenov budžet?! Džo mora na sto strana, A EVO ZAŠTO MU JE NA UMU SAMO KINA!\n- Nama Srbima bi velika čast bila da jedan predsednik Amerike, dok je na funkciji, poseti naš glavni grad, uz uveravanja da bi u Beogradu bio dočekan veoma srdačno i bolje nego u nekim gradovima centralne i istočne Evrope - rekao je Ðurić.\nGovoreći o tome šta se može očekivati od premijera privremenih prištinskih institucija Aljbina Kurtija, Ðurić je rekao da je Kurti pokazao sklonost ka inaćenju i ne preterano konstruktiuvnom pristupu, čak i u odnosu na sugestije visokih predstavnika američke administracije.\n- Iz razgovora koje smo imali prethodnih nedelja proističe da će SAD podržati napore EU kao glavne i odgovorne i na osnovu mandata SB UN iz 2011. godine za vođenje dijaloga - rekao je Ðurić.\n- To pokazuje i prištinsku ostrašćenu političku nameru da se položaj naših svetinja iskoristi za realizaciju njihovih separatističkih ciljeva - ukazao je Ðurić.\nSAD Džozef Bajden ambasador Srbije u SAD marko đurić


PROTEST ZBOG TANJUGA - Srbsko-bos Info desk - www.morel.si\nBEOGRAD (MOREL/FoNet) - Koalicija za slobodu medija danas u saopštenju protestuje povodom informacije objavljene u medijima da će Evropska komisija formirati "prvu evropsku novinsku redakciju" i uključiti Tanjug u njen rad. Prema dostupnim podacima, u pitanju je redakcija koja će biti sastavljena od izveštača 16 novinskih agencija u evropskim zemljama.\nBavila bi se izveštavanjem o procesima u vezi sa Evropskom unijom i trebalo bi da počne da radi sredinom 2022. godine. Srbiju će u toj mreži predstavljati Novinska agencija Tanjug, najavljuje se u saopštenju.\nNovinska agencija Tanjug trebalo je da prestane sa radom u oktobru 2015. godine. Čak pet godina posle tog roka poslovala je i emitovala informacije uz odobravanje iz vrha vlasti.\nKako je moguće da je Tanjug deo dugoročnog projekta vrednog 1,76 miliona eura, a da je reputacija te agencije duboko narušena, jer je direktno učestvovala u urušavanju demokratije?\nKoalicija za slobodu medija poziva učesnike projekta da preispitaju odluku i sagledaju sve činjenice vezane za rad ovog medija, kao i da razmisle da li će informacije koje budu plasirao u pomenutoj evropskoj mreži i dalje biti relevantne i poželjne.\nČlanovi Koalicije za slobodu medija su Asocijacija medija, Asocijacija onlajn medija (AOM), Nezavisno društvo novinara Vojvodine (NDNV), Nezavisno udruženje novinara Srbije (NUNS), Poslovno udruženje Asocijacija lokalnih i nezavisnih medija "Lokal Pres“ i Slavko Ćuruvija Fondacija. (kraj)


ANEM :: KOALICIJA: ZAJEČAR DA OMOGUĆI JAVNOST RADA KOMISIJE ZA DODELU NOVCA MEDIJIMA\nKOALICIJA: ZAJEČAR DA OMOGUĆI JAVNOST RADA KOMISIJE ZA DODELU NOVCA MEDIJIMA\nBeograd, Novi Sad, Kragujevac, 27. oktobar 2016 - Koalicija novinarskih i medijskih udruženja (UNS, NUNS, NDNV, ANEM i Lokal pres) protestuje i žali što i u ponovljenom konkursu za sufinansiranje proizvodnje medijskih sadržaja, zaječarske vlasti izbegavaju da u komisiju imenuju predstavnike reprezentativnih udruženja i traži da rad komisije bude javan.\nKoalicija podseća da je gradska vlast krajem septembra ove godine poništila konkurs nakon reagovanja Koalicije. Komisija u Zaječaru nije bila izabrana u skladu sa Zakonom o javnom informisanju i medijima i Pravilnikom jer većina članova nisu bili predstavnici novinarskih i medijskih udruženja.\nVlasti Zaječara sada ponovo ignorišu predstavnike reprezentativnih udruženja.\nKoalicija zato traži da zaječarske vlasti omoguće da sednice komisije budu javne.\nKoalicija ističe da je na prethodnoj sednici komisiji čiji je sastav naknadno poništen, lokalna vlast pružila mogućnost odborniku Dejanu Zdravkoviću da prisustvuje radu komsisije, pa samim tim ne vidi nijedan razlog sastanci na kojima komisija vrednuje medijske projekte od javnog interesa koji se finansiraju javnim sredstvima ne budu otvorene za javnost.


Dahua DHI-VTOF002 cena, cene Srbija, prodaja Beograd Novi Sad Niš\nDahua DHI-VTOF002 cene\n- Okvir za dva modula za dahua IP modularni sistem.... specifikacija\ncena 10.799,00 din | prodavnica (1)\nOkvir za dva modula za dahua IP modularni sistem\nEPonuda nije internet prodavnica već Vam omogućava da brzo i lako nađete Dahua DHI-VTOF002 po najjeftinijoj ceni. Naš cilj je da kupci budu što bolje informisani o ponudi Dahua DHI-VTOF002 na tržištu Srbije. Vrlo lako nalazite željeni proizvod za kategoriju Dodatna oprema za alarmne sisteme cene, ne morate da lutate od sajta do sajta za Dahua Dodatna oprema za alarmne sisteme, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Dahua DHI-VTOF002 sa PRODAVCEM. EPonuda ne može da garantuje potpunu tačnost specifikacije i slika za Dahua DHI-VTOF002. Pre kupovine, podatke za Dahua DHI-VTOF002 proverite na sajtu PROIZVOĐAČA.


Šta je Digital Signage\nJednostavno rečeno, Digitalno oglašavanje je mreža prilagodljivih digitalnih ekrana koje možete elektronski kontrolisati pomoću računara a omogućava vam da promenite sadržaj sa udaljene lokacije na najefikasniji, delotvoran našin sa mogućnošću objavljivanja ciljanih poruka.\nOvakve najsavremenije komunikacione mreže omogućavaju vam da kreirate i blagovremeno dostavljate, ciljane poruke koje informišu, edukuju i motivišu vašu publike bez velikgog opterećenja vašeg budžeta. Očarajte svoju publiku još danas!\nDigital Signage, nazivan i Dinamic Signage, je specijalizovana forma koja multimedijalni sadržaj (video, audio, grafički i tekstualni) prikazuje na javnim mestima u informativne, obrazovne ili reklamne svrhe. Osnovni segment Digital Signage jeste računara ili uređaja za reprodukciju koji je povezan sa velikim ekranom, kao što su digitalni LCD (TFT) ili Plazma (PDP) ekrani.\nGde se primenjuje Digital Signage\nDigital Signage se koristi u robnim kućama, školama, bibliotekama, poslovnim zgradama, medicinskim ustanovama, aerodromima, železničkim i autobuskim stanicama, bankama, auto salonima i drugim javnim prostorima u objektima ili vani.\nAko je ekran je povezan na računar, podaci na ekranu mogu da se ažuriraju u realnom vremenu putem interneta ili lokalne mrežne veze. Prenos podataka i skladištenje su unapređeni kompresijom za smanjivanje veličine podataka. Sistem može da opslužuje neograničen broj ekrana sa istim ili različitim sadržajem. Takođe moguće je koristiti video zidove - više manjih ekrana koji čine jedan veliki ekran.\nPostoji nekoliko prednosti korišćenja Digital Signage umesto konvencionalnih štampanih postera. Digital Signage može da se ažuriraju na daljinu, dok konvencionalni posteri zahtevaju pojedinačnu zamenu i fizički pristup ljudstva. Budući da Digital Signage ne zahtevaju papir ili boju, on je ekološki naklonjeniji od tradicionalnih papirnih postera. Digital Signage mogu imati animirani sadržaj, može da isporuči zvuk, kao i vizuelni sadržaj koji može biti ažuriran u trenutku.


Profit Telenora 66 miliona evra - Bizlife.rs\nProfit Telenora 66 miliona evra\n13:41 Beograd, 26/10/2011\nKompanija Telenor u Srbiji imala je u prvih devet meseci ove godine operativni profit od 66 miliona evra (580 miliona kruna), što je za oko 70 odsto više nego u istom periodu 2010, objavila je u sredu Telenor grupa.\nPrema finansijskom izveštaju norveške telekomunikacione grupe (www.telenor.com), operativni profit Telenora u Srbiji u trećem tromesečju ove godine iznosio je 23,7 miliona evra i povećan je za oko 10 odsto u poredjenju sa istim periodom 2010.\nPrihodi Telenora na srpskom tržištu od jula do septembra bili su takodje 10 odsto veći i iznosili su 101,3 miliona evra (779 miliona norveških kruna). Izražen u domaćoj valuti prihod Telenor u Srbiji u trećem tromesečju ove godine bio je 10,25 milijarda dinara, što je porast od 11 odsto u poredjenju sa istim periodom 2010. godine, saopštila je ta kompanija.\nTelenorov udeo na srpskom tržištu prema ostvarenom prihodu, naglasili su u kompaniji, premašio je 40 odsto, a rast prihoda ostvaren je zahvaljujući većoj korisničkoj bazi i većim prihodima od dolaznog rominga.\nBroj korisnika Telenora u Srbiji, na kraju septembra povećan je za 77.000 na 3.138.000, tako da je korisnička baza za pet odsto veća nego na kraju trećeg tromesečja 2010. godine.\nBritanskom “Telegrafu” su se dopala tri beogradska hotela\nRajaner “širi” štrajk\n150 miliona evra za putne koridore u BiH


Vesti online / Vesti / Srbija / Marš protiv GMO: Ne damo da nas truju!\nMarš protiv GMO: Ne damo da nas truju!\nDa li će vlast u Srbiji uvesti genetski modifikovane organizme na skupštinska vrata ili će i dalje biti zatvorena pokazaće naredni dani, jer osim glasina da država ubrzano menja postojeći zakon o ovoj materiji stižu i najave protivnika GMO da neće sedeti skrštenih ruku i da pripremaju ne samo skupove protiv GMO u Srbiji, već i zakonsku regulativu.\nNarodni poslanik i poljoprivredni stručnjak Miladin Ševarlić otkriva za "Vesti" da je nezvanično čuo kako Vlada Srbije sprema izmene kojim bi dozvolila promet GMO i to po hitnom postupku, bez javne rasprave. To bi, kaže, značilo predaju srpskog tržišta uvozničkom lobiju ali, kako ističe, protivnici ulaska GMO neće se predati već će sakupiti neophodnih 100.000 potpisa i organizovati referendum o tom pitanju.\n- Protiv GMO su se prvi put u istoriji Srbije izjasnili odbornici u skupštinama 136 od 169 gradova i opština, odnosno 80,5 odsto lokalnih samouprava i jednoglasno usvojili Deklaraciju protiv uvoza, uzgoja, prerade i prometa GMO i proizvoda od GMO - kaže ovaj stručnjak.\nŠevarlić je, upitan da li vlast žuri sa usvajanjem zakona o GMO radi ulaska u Svetsku trgovinsku organizaciju, odgovorio da ne vidi razlog da Srbija bude njen deo, jer nema izvoz finalnih industrijskih proizvoda, a da bi izvozila poljoprivredne mora da ima deset puta veću proizvodnju.\nVezane ruke proizvođačima\n- Govorkalo se da je pola Mačve sadilo GMO, pa je inspekcija spaljivala , pa da se modifikovanom hranom hrane domaće životinje, ali je ovo polje dosta neistraženo kod nas, pa se sve svelo na te priče - kaže Čabradi i dodaje da je njegovoj stranci važno da se GMO semena ne pojave u Srbiji, jer poljoprivrednik koji se veže za njih, može ubuduće samo isto seme da kupuje i proizvodi.\n- Dozvoljavanje proizvodnje i prometa GMO je u interesu kompanija i uvozničkih lobija, a oni koji su ilegalno sadili u stvari su trojanski konji u srpskoj poljoprivredi. Njih kompanije i uvoznički lobi GMO sada ne tuže zbog te ilegalne proizvodnje, ali kada se ona legalizuje izmenama zakona, doći će i tražiti sporazumno rešenje kojim će ti srpski poljoprivrednici moći da gaje samo vrlo štetne modifikovane proizvode - objasnio je ovaj stručnjak.\nUkazao je i da će šteta biti naneta i u vidu prekida izvoza semena iz Srbije koje nije GMO i zatražio od onih koji vode Srbiju da objasne građanima zašto ćute o ovome i da li je reč o korupciji. On za subotu najavljuje tradicionalni javni skup "Za Srbiju bez GMO, Marš protiv Monsanta" kojim se skreće pažnja na ovu važnu tematiku, a istovremeno će se održati u Beogradu u okviru planetarnog Marša protiv Monsanta.\nMiladin Ševarlić je, upitan za obrazloženje dela javnosti da će novi zakon propisati da na proizvodu bude navedeno da li je reč o GMO hrani, što sada nije slučaj, odgovorio da je to "prazna priča".\n- Da pitam njih da li je bolja zabrana droge ili normalna prodaja, s tim što će na njoj pisati da je to narkotik - uzvratio je ovaj borac protiv GMO.\n- Početna poruka je da ne želimo GMO na našoj teritoriji, a završna da sačuvamo zemlju naših predaka našoj deci bez GMO - kaže Ševarlić.\nIstog dana će, odvojenim performansom i Zelena stranka izaći na ulice da iskaže svoj glas protiv GMO. Poslanik i lider te stranke Goran Čabradi najavio je za "Vesti" da će na sledećoj sednici Skupštine Srbije podneti svoj predlog zakona o GMO u korist zdravlja stanovništva.\nPodseća i da je Zelena stranka podnela parlamentu Deklaraciju o zabrani gajenja, uvoza i prometa genetski modifikovanih kultura kojom se, između ostalog, traži da Skupština Srbije izuzme celokupnu teritoriju od gajenja GMO, da poštuje postojeći zakon iz 2009, kao i da se obavezuje na referendumsku narodnu volju o ovom pitanju.\nSRBIJA Glamočić: Srbija neće dozvoliti gajenje GMO\nSRBIJA "Vesti" istražuju GMO (2): Monsanto napušta EU\nSRBIJA "Vesti" istražuju GMO (1): Uz hranu na tanjiru i otrov\nSRBIJA Zar je i rak uslov za Evropu?!


Opozicija u Tešnju na korak do formiranja većine u Općinskom Vijeću - Tešanj.ba\nSvi prisutni su izrazili spremnost za zajedničko djelovanje u narednom mandatnom periodu, potvrđena je politička volja da se preuzme odgovornost koja je dobijena od građana na proteklim izborima te je formiran blok od 11 vijećnika.\nZa formiranje većine u Općinskom vijeću Tešanj potrebno je minimalno 13 vijećnika te ovim putem pozivamo SzBiH ali i BPS koji imaju po 2 vijećnika da se pridruže ovom bloku. Imamo historijsku priliku ali i odgovornost pred građanima da budemo promjena koju željno isčekuju. Nemojte da to propustimo zbog sitnih interesa.\nU narednim danima očekujemo da će se razgovorima odazvati predstavnici SzBiH i BPS-a, a sve sa ciljem formiranja većine u OV Tešanj.\nNamjera je promijeniti vlast u Općini Tešanj kako bismo pokazali građanima da je moguć i drugačiji pristup politici, drugačiji odnos prema Budžetu i općenito problemima sa kojima se susreću građani Općine Tešanj saopćeno je iz OO SDP BiH Tešanj.\nPrethodni članakOPŠTINSKI SUD TEŠANJ: KAŽNJENI JER ZDRAVU KĆERKU NISU POSLALI U IZOLATORIJ ZA COVID 19\nNaredni članakAŽURIRANA LISTA: U koje zemlje možemo ući, a za koje je potreban test i obavezna samoizolacija


Otvorena izložba dela Jovana Grgurovića\nU Galeriji „Čedomir Krstić“ sinoć je otvorena prva od dvadeset planiranih ovogodišnjih izložbi na kojoj je predstavljen samo deo stvaralaštva Jovana Grgurovića, akademskog slikara i vajara iz Pirota. Kako je na otvaranju izložbe istakla Radmila Vlatković, direktorka Galerije, izbor radova za prvu Grgurovićevu retrospektivnu izložbu nije bio lak, s obzirom na opus rada jednog od […]\nSutra počinje rekonstrukcija Dečijeg odeljenja Narodne biblioteke Pirot\nZbog radova na proširenju i rekonstrukciji, Dečije odeljenje Narodne biblioteke Pirot u naredne dve nedelje biće zatvoreno za korisnike. Vrednost ove investicije je 242 hiljade dinara, a sredstva su obezbeđena rebalansom budžeta opštine Pirot. Postojeća prostorja ima mali boj kvadratnih metara i nema izvor prirodne svetlosti. Radovi bi trebalo da budu gotovi za 6 dana. […]\nDom kulture Pirot u 2014. godini VIDEO\nOrganizovanjem dočeka Nove godine na trgu uz Sašu Matića , kuvano vino i spektakularni vatromet Dom kulture Pirot završava još jednu radnu godinu, koja je , po rečima direktora ove institucije kulture Miška Ćirića, bila uspešna , bar što se tiče programa koji su realizovani. Jedan od većih projekata koji je Dom kulture realizovao u […]\nSvečanom akademijom obeležen dan grada Pirota VIDEO\nPod sloganom “Pirot je Ljubav”, sinoć je u punoj sali Doma Vojske obeležen dan grada Pirota, 28.decembar. Pre bogatog umetničkog programa, na kojem su učestvovali I gosti iz Beograda I iz Novog Sada, prisutnima se obtario I mr Vladan Vasić, predsednik Opštine Pirot. Sinoć su tradicionalno podeljene I nagrade zaslužnim gradjanima povodom dana grada. Iz […]\nNovogodišnja predstava ansambla Narodnog pozorišta Pirot\nNovogodišnja dečija predstava “Deda Mraz u ekonomskoj krizi”, Narodnog pozorišta Pirot, na programu je 29. I 30. decembra sa početkom u 17 sati. Predstave će biti odigrane u Sali Doma Vojske. Share This:\n39. Pirotski zbornik\nU petak 26. decembra od 17 sati u čitaonici Narodne biblioteke biće održana promocija novog broja Pirotskog zbornika. Pored članova redakcije, Zbornik će predstaviti dr Vesna Ristić Vakanjac i Dragoljub Bajić sa Rudarsko – geološkog fakulteta I dr Boris Vakanjac sa Univerziteta Singidunum. Share This:\nNovogodišnji koncert – “Dr Dragutin Gostuški”\nUčenici Osnovne muzičke škole “Dr Dragutin Gostuški” održaće tradicionalni Novogodišnji koncert 24. decembra u 19 sati u svečanoj sali Gimnazije. Predstaviće se učenici koji su ostvarili zapažene rezultate na ovogodišnjim takmičenjima. Gost jutarnjeg programa bio je Josif Efremov, direktor škole Share This:\n“Deda Mraz u ekonomskoj krizi” VIDEO\nU sali Kluba Vojske danas je premijerno izvedena predstava “Deda Mraz u ekonomskoj krizi” u režiji Zorana Živkovića, a po tekstu Milice Živković. Reč je o šaljivoj, ali I edukativnoj priči o tome da li će deca dobiti paketiće ili neće zbog ekonomske krize. Predstava govori I o tome da su u današnje vreme dečije […]


Kruščica – Ovo blago žele uništiti izgradnjom hidrocentrale\nNekoliko stotina mještana Mjesne zajednice Krušćica u općini Vitez blokiralo je put mašinama koje su na rijeci Krušćici trebale započeti radove na izgradnji dvije mini hidroelektrane, i opet će to uraditi, jer kako kažu vrijedi ono što rade.\nOvo nije prvi protest mještana Krušćice zbog izgradnje mini hidroelektrana na biseru turizma na ovom području koje svake godine zbog svoje netaknute prirode privuče veliki broj turista.\nŠtete koje mogu nastati izgradnjom mini hidroelektrana su neprocjenjive za mještane jer je rijeka Krušćica generator razvijanja turizma, a uništavanjem čitavog ambijenta izgubit će se prilika za razvoj turizma.\nMještani upozoravaju da područje Kruščice, osim što je označeno kao turistički potencijal, godinama služi i kao izletište stanovnicima Viteza, a odlikuje ga čista i pitka voda.\nO kakvom se prirodnom blagu radi pogledajte u videu .\nU isto vrijeme policija provjerava informacije da su specijalci povrijedili demonstrante I to većinom žene koje su uklonili sa puta gdje su protestirali protiv izgradnje hidrocentrala.\nIstovremeno, Koalicija za zaštitu rijeka Bosne i Hercegovine najavljuje da će se obratiti Evropskom sudu za ljudska prava. I ombudsmani u BiH po službnoj dužnosti pokrenuli su istragu.\nMinistri u Vladi RS-a kupuju nove automobile\nObustavljen saobraćaj na prelazu Velika Kladuša – Maljevac


“VELIKA PRIMENA I ZLOUPOTREBA”: Svaki četvrti građanin Srbije koristi sedative | Ekspres.net\nSvaka četvrta ili peta osoba, odnosno između 20 i 25 odsto populacije Srbije, povremeno ili svakodnevno uzima neki od preparata benzodiazepina, odnosno sedativa, podatak je Medicinskog fakulteta Univerziteta u Beogradu, piše Radio Slobodna Evropa.\n“Možemo govoriti o velikoj primeni i o zloupotrebi”, ističe doktor Samardžić.\n“Tu imamo i problem politoksikomanije, dakle istovremene primene i kombinovanja više različitih lekova i sa alkoholom. Tu su rizici i posledice dugoročne i mlade osobe su populacija na kojoj treba najviše raditi”, upozorava Samardžić.\nIpak, i uprkos brojnim ograničenjima, građani uspevaju da dođu do tih lekova, te je, kako ističe direktorka beogradske klinike za psihijatrijske bolesti “Laza Lazarević”, Ivana Stašević Karličić, neophodna bolja kontrola prometa sedativa.\n“Koliko lekari zloupotrebljavaju taj jednokratni efekat anksiolize (sedacije, dod. aut.) ovih lekova i da li je to njihov način da na neki neracionalna način smanje broj ljudi koji se žale na neke tegobe”, rekla je Stašević Karličić dodajući da su, prema podacima koje ima, najmanje ovih lekova prepisali oni u čiju oblast najpre spadaju – psihijatri.\nPovezane vesti – LEKOVI U KARANTINU\n“Iz godine u godinu beležimo trend pada prometa ovih lekova”, kaže Pavle Zelić, magistar farmacije i portparol ALIMS-a, ali ističe i da je to nešto sa čime samo delimično mogu da budu zadovoljni.\n“Smatramo da je i ovo sada u neku ruku preterano”, kaže Zelić.\n“To je terapija koju, zaista, treba koristiti vrlo obazrivo, može izazvati i brojna neželjena dejstva. Mi u ALIMS pratimo neželjene reakcije na sve lekove, pa i na ove grupe i evidentiramo ih i upravo tu vidimo jednu posebnu odgovornost, pre svega onih koji prepisuju i izdaju tu terapiju, a i samih korisnika koji treba da budu pažljivi prema svom zdravlju i da ne posežu za ovakvim lekovima ako nije apsolutno neophodno”, rekao nam je Zelić.\nDoktor Janko Samardžić sa Medicinskog fakulteta ističe da “još uvek govorimo o visokom procentu primene ovih lekova”, i da razloga za brigu i dalje ima.\n“Takva situacija posebno pogađa one zemlje koje su prošle bolnu tranziciju, koje su imale ratne sukobe u prethodnim decenijama. Sličan trend potrošnje (kao u Srbiji, dod. aut.) ovih lekova je u Crnoj Gori, dok je recimo potrošnja i potencijal zloupotrebe još veći u susednoj Hrvatskoj”, kaže klinički farmakolog Medicinskog fakulteta u Beogradu.\nPovezane vesti – ŽIVOT POSLE SRČANOG UDARA: Za lekove mesečno 5.000 dinara\n“REZULTATI SU ZADOVOLJAVAJUĆI” Lekovima protiv HIV-a lečili koronavirus LEGALIZACIJA KANABISA – IZMEĐU LEKA I POROKA ŽIVOT POSLE SRČANOG UDARA: Za lekove mesečno 5.000 dinara ANDROPAUZA POČINJE SVE RANIJE: Erektilna disfunkcija, medicinski problem muškarca 21. veka


Stečaj - veliki problem za Srbiju\nOkrugli sto "Bankrot - šansa za novi početak"\nNa skupu "Bankrot - šansa za novi početak" u organizaciji USAID-a i produkcija "Tajmlajn" istaknuto da najveće probleme u procesima stečaja u Srbiji predstavljaju zloupotrebe.\nStečaj je problem sa kojim se danas u Srbiji suočava više od 2.000 preduzeća. Ministarstvo privrede priprema izmene Zakona o stečaju - a cela priča o ovoj temi je prilično uzburkala javnost. Na današnjem okruglom stolu "Bankrot - šansa za novi početak" razmenjena su mišljenja o ovoj važnoj temi.\nNajveće probleme u procesima stečaja u Srbiji predstavljaju zloupotrebe uoči i tokom samog postupka, a kako je danas najavio ministar privrede Saša Radulović, osim što će to sprečiti, novi zakon o stečaju će skratiti vreme trajanja stečaja i pojačati nadzor nad stečajnim postupkom.\nNa okruglom stolu "Bankrot - šansa za novi početak", koji su organizovali produkcija "Tajmlajn" i USAID, Radulović je rekao da u prvi isplatni red spadaju minimalne zarade radnika, da se ukida poseban isplatni red za Poresku upravu, kao i da se uvodi kancelarija stečajnih upravnika.\n"Glavni nadzor je sud i poverioci preko svojih poverilačkih organa. Sada su dobili i važnu ulogu – mogućnost smene stečajnog upravnika i moraju da vode računa o svojim interesima. Uvodi se Komora stečajnih upravnika, vrlo slično Advokatskoj komori i Komori izvršitelja. Još uvek smo ostavili značajan utisak Ministarstva na komoru – ja bih voleo da se to skroz skine, međutim mislim da još uvek nije vreme za to", kaže Radulović.\nPredsednik Privrednog apelacionog suda, Miroslav Nikolić je izneo podatke da je u Srbiji otvoreno 2.188 stečajeva, da najveći broj postupaka – ukupno 623, traje dve do tri godine, ali i da ima 49 postupaka koji traju više od 10 godina. Nikolić je ukazao da kolizija propisa u Srbiji često onemogućava brz i efikasan postupak stečaja, a po njegovoj oceni izmene Zakona o stečaju donose i neka loša rešenja.\n"Uvođenje stečaja povezanih lica je jedan tako radikalan potez, da iskreno da vam kažem, strah me je kad pročitam šta on tu sve sadrži. A ni jedna od evropskih zemalja nema tako regulisan stečaj povezanih lica. Znači, ni sama Evropska unija", ističe Nikolić.\nZamenica direktora Projekta za bolje uslove poslovanja USAID-a, Dragana Stanojević je rekla da je cilj svih modernih stečajnih zakona da omogući novi početak, kao i srazmerno namirenje poverilaca. Po njenoj oceni stečajni sistem u Srbiji daje te mogućnosti, a u velikoj meri je usaglasen i sa drugim modernim stečajnim zakonodavstvima.


KUSTURICA PREDSTAVIO KNJIGU U BANJALUCI Uopšte nisam pominjao selendru, govorio sam o progresu - Opcija\n01-11-2018 Kultura, Magazin, Pocetna\nPredsjednik Republike Srpske Milorad Dodik istakao je da je veliki događaj večeras u Banjaluci predstavljanje treće knjige proslavljenog srpskog režisera i autora Emira Kusturice pod nazivom “Šta mi ovo treba”.\nDodik, koji je večeras prisustvovao promociji, ocijenio je da Kusturica u tom djelu iznosi vrijednosti i stavove u vezi sa savremenim trenutkom.\n“Savremeni život povezuje sa istorijom, koja se ovdje čini kao da se ponavlja. Bilo je divno prisustovati ovakvoj književnoj večeri i čuti tako eminentne izlagače”, rekao je Dodik za RTRS.\nFilm o Džingis kanu\n“Radim i na knjizi `Još samo ovaj put`, koju ću završiti do kraja decembra”, rekao je Kusturica za RTRS.\nPrema njegovim riječima, piljarska kultura, ne poštujući umjetnike, zatire svoju kulturu i otvara prostor šoping molovima i tržištu kao jedinim prostorima gdje se odvija socijalni život.\n“Kao Dodikovog savjetnika, prihvatiće me Istočno Sarajevo, ne mora zapadno”\nČestitike na izbornom rezultatu\nPredsjednik Republike Srpske Milorad Dodik razgovarao je danas u Banjaluci sa proslavljenim srpskim režiserom Emirom Kusturicom i srpskim pjesnikom Matijom Bećkovićem, koji su mu čestitali izbor za srpskog člana Predsjedništva BiH na nedavnim izborima.\nKusturica je čestitao Dodiku, ističući da je on rijedak političar na ovim prostorima koji je do pobjede došao isključivo svojim ličnim angažmanom i neviđenom energijom.\nBećković je rekao da Dodikova ubjedljiva pobjeda može donijeti samo dobro srpskom narodu, ali i svima koji žele da žive u miru sa Srbima, saopšteno je iz kabineta predsjednika Srpske.\nOn je Dodiku poklonio svoju knjigu “Kosovo – najskuplja srpska riječ”, a u posveti je Dodika nazvao “novim kosovskim junakom”.\nKusturica i Bećković zamolili su Dodika da čestitke prenese i novoizabranom predsjedniku Republike Srpske Željki Cvijanović.


ZANIMLJIVOSTI Архиве | Magazin Student\n23 априла, 202123 априла, 2021by autorIn ISTAKNUTOZANIMLJIVOSTI\nDa li se zaista zvezde najlepše vide na Zvezdari, gde sme da se puši lula i gde je živeo strašni zmaj, pročitajte u nastavku teksta. Pojedini delovi Beograda imaju neobične nazive, da li znate kako su ta imena nastala? Palilula Postoji puno priča o tome kako je Palilula dobila ime, ali ona koja sledi je...\n22 априла, 202122 априла, 2021by autorIn ISTAKNUTOZANIMLJIVOSTI\nMoć muzike oduvek je bila neosporna. Snaga nekih pesama je tolika da se već generacijama neprestano slušaju. U pojedinim pesmama su preovladala lična osećanja autora pesme koji je inspiraciju hrabro preneo na papir i tako stvorio milionski krug ljudi koji se podjednako poistovećuju sa njim. Jeremy – Pearl Jam – Ova pesma nosi ime po...\n20 априла, 202120 априла, 2021by autorIn ISTAKNUTOZANIMLJIVOSTI\nKada se u Orovilu u Kaliforniji početkom 20. veka u već uveliko razvijenoj civilizaciji pojavio divlji Indijanac – dogodila se prava novinarska svetska senzacija. Antropolozi Kroeber i Vaterman indetifikovali su ga kao poslednjeg čoveka iz naroda Iahi, pri čemu su ga nazvali Iši, što na jeziku Iahi naroda znači čovek. Istorija naroda Iahi izuzetno je...\n14 априла, 202114 априла, 2021by autorIn ISTAKNUTOZANIMLJIVOSTI\nLjudi se iz određenih razloga odlučuju na intervencije kojima menjaju svoj izgled. Intervencije mogu biti izraz nečijeg individualiteta, gde ljudi često prelaze granicu i tako lako postanu predmet osude u društvu. Ali, u nekim narodima, promeniti svoj fizički izgled do neprepoznatljivosti je kulturni imperativ koji je neizbežan. Neke kulture odlaze toliko daleko da ljudi često...


VojvodinaCafe - Nema krize - prodato 220 automobila na sajmu\nNema krize - prodato 220 automobila na sajmu\nVest objavljena: 15.10.2012 09:55\nJedini ovogodišnji Sajam automobila u Srbiji, "Autoshow Novi Sad" posetilo je 15.000 ljudi, a prodato je oko 220 vozila, što je na nivou prošle godine, saopštio je danas Novosadski sajam. Na sajmu su predstavljeni proizvodi 80 proizvođača iz automobilske industrije, a posetioci su imali priliku da premijerno vide 29 modela.\nProdata su i dva modela Audi A6 "olroad", koji su po ceni od 84 hiljade evra bili najskuplji serijski automobi izloženi na Sajmu.\nVeliko interesovanje je vladalo i za jeftinije automobile, poput modela Chery "Ego", čija je cena za prvih 10 kupaca bila od 5.490 evra, ali je zbog velikog interesovanja akcija produžena do kraja Sajma.\nNa Sajmu automobila predstavio se i automobilista Bojan Milanović, koji je otvorio Sajam i koji će naredne godine učestvovati na Reliju "Dakar 2013".\nSa 25 godina, Milanović je najmlađi učesnik Relija "Dakar" u istoriji, a uz navigatora Darka Veljkovića, činiće prvu ekipu Srbije koja nastupa u najčuvenijem reliju na svetu.\nNaredne priredbe na Novosadskom sajmu su sedmi Međunarodni sajam investicija i Dani energetike, koje se održavaju se od 23. do 25. oktobra.


Teške borbe kraj aerodroma u Alepu\nSirijski grad Alepo pretrpeo je teška razaranja u borbama između vladinih snaga i pobunjenika\nSirijski pobunjenici napadaju vojne aerodrome sa kojih poleću letelice sirijskih snaga koje bombarduju pobunjeničke položaje\nSirijski vojnici i pobunjenici sukobili su se kraj aerodroma u Alepu, komercijalnoj prestonici Sirije, koji je u rukama vladinih snaga, dok se širom zemlje pojačavaju borbe uoči dolaska novog međunarodnog mirovnog posrednika.\nSirijska opservatorija za ljudska prava i druge grupe aktivista kažu da je žestok sukob započeo jutros pre zore u Najrabu, oko pet kilometara daleko od međunarodnog aerodroma u Alepu. Sa tog objekta, u čijem sastavu je i vojna baza, poleću letelice sirijskih snaga koje bombarduju pobunjeničke položaje. Proteklih nekoliko nedelja pobunjenici napadaju vojne aerodrome u nastojanju da spreče vazdušne napade, ali pri tom ne diraju civilne objekte na njima.\nDosadašnja diplomatska nastojanja na zaustavljanju krvoprolića u Siriji ostala su bez rezultata, ali novi izaslanik Ujedinjenih nacija i Arapske lige Lakdar Brahimi planira da doputuje u Siriju u nastojanju da ih obnovi. Generalni sekretar Ujedinjenih nacija Ban Ki-mun rekao je da će Brahimi razgovarati sa sirijskim predsednikom Bašarom al-Asadom, ali datum tog susreta još nije utvrđen.